Dowe Fokus Des 2002/Jan 2003 - Kersboodskappe van Pretoria Dowes\nBRIEWE, JESUS GEBOORTEFEES BOODSKAPPE EN ANDER BROKKIES\nAnna Jardim SMS: Gese�nde Jesus se Geboortefees en allerbeste voorspoedige nuwe jaar vir almal. Groete. (Sy het by haar ouers in Welkom gaan kuier vir amper een maand).\nChristiaan en Annetjie Smit skryf: Ons was jammer dat ons nie saam met die ASL by Fonteinedal kon kuier nie. My motor het probleem gehad, daarom moes ons ook uitstel om Annetjie se pille by Brits Hospitaal te gaan haal.\nOns was ook teleurgesteld omdat ons Effata se basaar misgeloop het in Augustus. Ons motor het daardie dag ook probleme gegee. Annetjie het heerlike poeding vir hul poedingtafel gemaak. Ons wou dit daarheen wegbring.\nMet Annetjie se ma gaan dit nie baie goed nie. Sy het hier by ons kom kuier, maar moes terug keer huis toe. Die dokter het dadelik vir haar 'n inspuiting gegee. Sy het niks krag gehad nie, maar ons hoop sy sal baie kalm raak by nuwe ouetehuis en bly rus. Ja, sy het swaar gekry, haar pensioen is nie genoeg om ouetehuis te betaal nie. Nou help die kerk en haar drie kinders haar elke maand.\nMy (Christiaan se) regteroog voel nie lekker nie, want daar is olie in my oogbal. Die olie beskerm my retina en druk dit vas. Ek was by die oogarts. Hy het ges� my oog lyk mooi. My oog moet net skoon gemaak word. Ons mediese fonds is egter uitgeput as gevolg van baie operasies. Ek moet nou wag tot volgende jaar (Januarie 2003).\nOngelukkig sal die mediese fonds bydraes verhoog word. Ek sal dit moet kanselleer en na staatshospitaal gaan, want dis goedkoper. Ons moet dit doen omdat ek op pensioen is.\nOns was met Gerrie se seun, Rudi, na Femina Hospitaal. Hy het longonsteking opgedoen. Hy lyk baie beter en ons hoop hy word gou gesond en sterk.\nMet Annetjie se dogter, Martie en gesin, gaan dit baie goed in Lime Acres. Ons sien uit dat hul DV gedurende Januarie 2003 by ons sal kom kuier.\nOns wens almal gese�nde kersfees en voorspoedige nuwe jaar toe. Almal moet baie aan die Here dink, want Hy is baie goed vir almal en dra almal deur die lewe.\nEmil en Martie Lotz skryf: Emil was siek vir twee dae. My (Martie) se ouers sal binnekort by ons kom kuier. My tannie is 87 jaar oud en my ma wil graag by haar kom kuier in Pretoria. My twee broers is besig om te stroop. Dit is baie droog in Bloemfontein.\nOns wens almal 'n baie gese�nde Jesus Geboortefees toe.\nJoyce Heyns skryf:\nVoor ek my o� uitvee, sien ek die dae van hierdie jaar vinnig verby gaan. Maar ek dank die Here, Hy het ons almal mooi bewaar. Ek wens vir alle dowes 'n Gese�nde kersfees en voorspoedige nuwe jaar toe. Groete in Jesus Christus.\nTommie en Mathilda Davies skryf: Ons dank die Heer vir sy liefde en sorg oor al die jare.\nDankie ook vir al die werk wat in die gemeente gedoen word. Dankie ook vir lekker gemeente ete en gesellige verkeer daarna op 17 November asook Heilige Nagmaal.\nOns was op 1 en 2 November by Effata vir Dowes op Potchefstroom. Dit was baie lekker om saam met die mense te kamp. Die boeresport was ook baie lekker.\nEffata Gemeente nooi Pretoria Dowes uit om in die toekoms saam by Potchefstroom te kamp.\nOns hoop dat al die dowe mense hul vakansie sal geniet. Mooi en veilig ry.\nGese�nde kersfees en voorspoedige nuwejaar aan almal. Job 36:11 en 12: As hulle dan luister en Hom dien, sal die res van hulle lewe voorspoedig en aangenaam wees. Maar as hulle nie wil luister nie, sal hulle sterf sonder om te weet waarom.\nAnnette Rossouw skryf: My niggie is op 11 November oorlede. Sy was 50 jaar oud. Sy het kanker gehad.\nEk en Nico sal op 31 Desember een jaar verloof wees. Die Here sorg vir my en Nico.\nEk bid dat die kerkraad volgende jaar met nuwe moed en ywer sal werk en dat almal geestelik meer sterk en nader aan die Heer sal groei.\nGese�nde kersfees en voorspoedige nuwe jaar. Julle moenie van Jesus vergeet nie. Geniet die vakansie. Weet dat Jesus jul beskerm deur Psalm 91.\nKosie en Hannie van der Berg SMS: Aan al ons vriende wens ons 'n baie gese�nde kersfees en voorspoedige nuwe jaar toe. Jesusliefde.\n(Hul was weg met vakansie. Eers was hul na Durban daarna Kaap toe. Hannie vertel hul hond het 'n voorliefde vir gehoorapparate. Sy moes al paar maal nuwe apparate laat maak omdat die hond dit gekou het.)\nRiana Joubert SMS: Ek is hele maand by die huis, want my elmboog is op 11 November geopereer en is in gips. Ag, baie ongemaklik met een hand. Gelukkig help twee groot kinders my tot twee weke.\nAan almal baie gese�nde Christusfees en mooi nuwe jaar\nDesire� Smit skryf uit Louis Trichardt: Ons dorp se Christene het geld bymekaar gemaak en 'n groot kruis bo-op 'n berg by die dorp opgerig. Die kruis is 24 meter hoog en 12 meter breed. Ons het 'n groot Christusfees gehad toe die kruis se ligte vir die eerste maal aangeskakel is. Dit lyk pragtig in die aand, en ook in die dag kan 'n mens dit duidelik sien.\nEk kry nou al vir een jaar lank perdry lesse en geniet dit vreeslik. Ek is baie lief vir die perde, en is niks bang vir hulle nie. Ek het een maal van die perd afgeval en my lyf was potblou. Die lesse sluit saam met die skool op 6 Desember, maar ek gaan ry partymaal in die vakansie ook. Die ryskool se naam is Aralita Ryskool.\nMarie en Rina Pretorius kom die hele Desember vakansie vir ons kuier. Ons sal na Messina ry om te kyk na die sonsverduistering.\nEk kan nie nou kom kuier nie, maar wens al die vriende in Pretoria 'n gese�nde Christusfees toe, asook vir ds Jan en sy gesin.\nAmanda Hugo skryf: Ek wil graag met almal hierdie pragtige koorsang deel.\nMet middernag keer feest'lik weer die stonde\ntoe God as mens neergedaal het op aard,\nom te bevry die mensdom van die sonde,\nsy volk te red van die dood en die swaard\nEn nuwe hoop vervul die hele aarde\ntoe daardie nag gebore is die HEER!\nKniel voor Hom neer, kom lowe Hom na waarde!\nDis Kersfees, dis Kersfees die Heer daal tot ons neer\nLaat, in geloof, ons almal plegtig nader\nna daardie krip van die Heilige Kind.\nSo het die wyse voor Sy wieg vergader en,\nvoortgelei deur 'n ster, Hom gevind.\nOns kan Hom nooit na waarde prys en lowe,\nvir ons gebore en vir ons gely.\nKom almal saam, verhef jul stem na bowe!\nDis Kersfees, dis Kersfees, wat ons aan JESUS wy\nAbraham Maree se ma het operasie gehad. Dit was baie seer. Ek bid dat al die seer gou sal weg gaan.\nHendrik en Helena van Zyl skryf: Die dag van my (Helena se) verjaardag was van ons ASL vriende by ons vir 'n koppie tee en heerlike kuier. Die ASL het ons uitgenooi na 'n bring en braai by Fonteinedal. Ek pas bedags 'n kindjie op en het dit as verskoning gebruik, maar hul het gou-gou by Christine, die kleinding se ma, toestemming gekry dat ons hom mag saamneem op die uitstappie. Dit was 'n baie gesellige dag. Die ete was heerlik, niemand kon kla nie. Miskien moet oom Nathan en tannie Petro 'n ouetehuis open. Klein Pierre het dit baie geniet en het vir die mense "bobbejane klap jul handjies daar is 'n groot fees" gesing. Agterna het hy vir die mense in gebare taal gewys "ouma se stout seuntjie". Die mense het dit baie geniet. Hy het heerlik vir twee ure onder 'n boom geslaap want die mense wou hom net optel en hy hou nie van optel nie, hy hou meer van hardloop en baljaar. Oom Nathan het vir hom 'n blink ballon gegee waarmee hy heerlik kon speel. Die aand was die outjie moeg en gedaan. Dankie ASL vir die heerlike dag wat ons saam met jul kon geniet. Hendrik se pa woon nou by ons en ons moet hom versorg. Sy gesondheid is swak. Ons moet elke dag goed inpak. Hy geniet dit baie by ons en s� hy het van sy eie huis weg gegaan en op sy eie plek gewoon. Nou dat hy swak word het hy huis toe gekom waar hy voorheen gebly het. Hy wil hier bly tot die einde kom. Ons (Hendrik en ek) moes groot besluit neem, maar glo die Here sal ons help en krag gee. Hy is dierbaar en is vir ons jammer dat ons 'n huis vol mense het. Hennie, ons jongste seun, woon ook weer by ons, nou is die huis weer gesellig, tog gaan elkeen bedags sy eie gang (eie paadjie). Saans is ons almal weer bymekaar vir ete, bad en slaap. Die swaarste deel is die trekkery. Ons het baie goed van twee pa's onder die afdak. Sal moet later aan kinders uitdeel.\nOns wil aan almal 'n gese�nde kersfees toewens. Mag almal die vrede wat net die kersgety bring, ervaar. Mag die nuwe jaar vir almal nuwe beloftes inhou.\nHenri�tte Steyn, Neels van der Westhuizen en kinders skryf: Gese�nde Christusfees en voorspoedige nuwe jaar vir julle almal. Mag die Here julle toekoms mooi maak. Wandel elke dag saam met Jesus Christus, dink elke dag aan Hom, dat Hy vir jou so baie lief gehad het dat Hy vir jou gesterwe het. Dat jy eendag saam met Hom in die hemel sal sit. Eer, dien en gehoorsaam Hom elke dag, dan sal jou lewe gemakliker wees, dat elkeen Hom sal loof. Ek (Henri�tte) is baie lief vir julle.\nArina Visser en seuns wens almal 'n baie gese�nde Jesus Geboortefees toe.\nMag U die vrede wat alleen van God kom volkome ervaar hierdie komende Jesus Geboortefees. Mag die jaar 2003 vir u vreugde inhou en u die Heer se se�n elke dag ervaar.\nWena Burger skryf: Ek het vir sewe maande by my suster hulle op Riebeek Kasteel gekuier. Ek het baie lekker gekuier al moes ek na my suster omsien wat 'n baie groot operasie gehad het. Ek was op 2 November weer terug in Pretoria. My broer, Japie, sy dogter Ronell, haar man Deon en hul seuntjie het my op die lughawe gaan haal en was baie bly om my weer terug te verwelkom. Ek was veral verheug om weer die dowe kerkgangers te sien en al my ou vriende te ontmoet. Ons ou mensies het 'n baie aangename uitstappie gehad na die Fonteinedal in Pretoria waar dowe mans vleis gebraai het. Ons wil vir Joyce Heyns en Petro Wilson baie dankie s� vir alles wat hulle gere�l het. Die kos met slaaie was baie lekker! Om die waarheid te s� ek het die dag baie geniet en ons het ook baie pret gehad. Op 17 November was daar gemeente-ete. Die tafels was buite gedek en was pragtig versier. Dit was baie aangenaam. Ons wil vir almal wat gehelp het met die ete, baie dankie s�. Die kos was vyf ster gehalte. Aan almal wat so fluks skottelgoed gewas het, baie dankie. Ons dank die Here vir elkeen. Ek wil ook baie dankie s� vir die gesamentlike uitgawe van die 4 gemeentes vir Dowes se nuusbrief wat ek verlede jaar ontvang het. Dis tog baie interessant. Ek sien uit na die volgende uitgawe van die gesamentlike nuusbrief.\nKortliks wil ek vir almal 'n gese�nde kersfees en voorspoedige nuwejaar vir 2003 toewens. Hoop julle geniet die vakansie saam met vriende of familie en wees asseblief versigtig op die pad. Mag die Here vir julle ryklik se�n in die toekoms wat voorl�. Liefdegroete in Jesus Christus se Naam.\nSusie Coetzee skryf: Suster Miemie (Maria Cameron) is baie goed vir my. Ek wil aan almal s� dat ek baie lief is vir haar omdat sy my baie leer en my mooi op pas. Ek het baie keer sommer begin huil omdat suster Miemie so goed is vir my. Ek bly baie lekker in die ouetehuis. Ons het die ASL uitstappie na Fonteinedal baie geniet. Baie dankie aan ds Jan, Pikkie en Piet Koekemoer vir alles wat julle vir my doen.\nAan almal wens ek 'n baie gese�nde Christusfees toe. Geniet die dag saam met familie en vriende tot eer van Jesus.\nMaria Cameron skryf: O, die tyd gaan so vinnig verby. Kersfees is al weer om die draai. Ons moet so baie dankbaar wees dat ons nog gesond is, dat ons kan saamwerk vir ons liewe Vader. Ons moet aanhou met baie gebede dat die Here alles sal verhoor en aan almal liefde en genade sal bewys. Wees wakker om saam te werk en alles met liefde te doen vir Hom. Ons is so dankbaar dat ds Jan ons baie aanmoedig, so ook die kerkraad. Ons hier by Nieuwoudtshof het op 30 November ons kersfunksie gehou. My dogter Ria het ook 'n vingerete en tee gere�l vir my skoonsuster (my oorlede man Robert se suster Joey) wat 90 jaar oud geword het. Sy is die enigste wat nog leef van hul familie en is nie so gesond nie. Ek was jammer dat ek nie die nagmaalgeleentheid op 17 November kon bywoon nie. Ons het by my kleindogter, Madelein, se verloofde se ouers gaan eet om hul verlowing te vier. Hul sal DV einde Maart 2003 in die huwelik tree. Ons bybelstudies, wyksamekomste en vroue-omgeegroepe was wonderlike samekomste. Met ons ASL-uitstappie by Fonteinedal is Joyce Heyns weer tot voorsitter verkies. Petro Wilson bly die tesourier. Ons wens hulle net die beste toe. Ek wil ook vir ds Jan, Pikkie, Piet Koekemoer, Hannie van der Berg en al die ander baie dankie s� vir al die werk en geduld. Ek het toe 10 beertjies gebrei as kersgeskenkies vir kinders. Die vrou wat dit kom haal het was baie bly daaroor. Tannie Susie het ook bietjie help brei.\nEk wens almal 'n baie gese�nde kersfees en voorspoed vir die jaar 2003 toe.\nSchalk van Heerden skryf: Aan al die 4 Dowe Gemeentes wens ek 'n gese�nde kersfees en voorspoedige nuwejaar toe. Mag die Hemelse Vader aan almal hoop, liefde en vrede gee.\nSampie Britz skryf: Kyk na Jesus se geboorte in die stalletjie. Elke ding beteken ook binne die stalletjie.\nKom lees Lukas 2 v 12 en laat ons daaroor dink.\nStalletjie verwys na vernedering van Jesus! Hy is nie in 'n spesiale of deftige huis gebore nie. Toe Hy groot geword het het Hy nie daaroor gekla nie. Al is Hy die Koning van alles, wys Hy net Sy liefde.\nDoeke verwys na beskerming by Jesus! Ons kan dalk nie sien of besef nie. Daar moes dalk duisende engele rondom Hom gewees het terwyl Hy rondgereis het, maar Hy het die lyding gekies, want Hy wys Sy liefde.\nStrooi verwys na elke sonde van die w�reld. Kan jy dalk die strooi in die krip tel? Hoeveel? Ons weet nie, maar ons weet seker daar moes baie strooi gewees het. Hy vat al die sonde van die w�reld, want Hy wys Sy liefde.\nKrip verwys na die kruis, waar Jesus vir jou gesterf het. Die krip is gemaak van hout en die kruis ook! So moet die Koning klaar vir jou sonde sterf, want Hy is baie lief vir jou. Is jou liefde vir die ander mense dieselfde as Jesus se liefde?\nMag Jesus se geboorte van groot betekenis vir jou wees. Gese�nde Jesusgeboorte fees word u toegewens. Met liefde van jou Koning, Jesus.\nAnton en Susan Oberholzer dank die Heer dat hul weer 'n huweliksherdenking kon vier gedurende Oktober. Hul is nou 15 jaar aan mekaar verbind. Hul het getrek en woon baie lekker. Die kindertjies word vinnig groot.\nAubrey en Theresa Moorby geniet hul nuwe woonplek baie. Theresa s� daar is nog heelwat herstelwerk aan die huis, maar hul woon baie lekker.\nJan Steyn sien baie uit na sy verlof DV 13 Desember. Hy is ook baie opgewonde dat sy seun, Gerhardus, op 14 Desember DV in die huwelik sal tree met 'n boeremeisie.\nMichael en Lourindia Janssen se honde "gesin" het uitgebrei. Daar het een klein hondjie bygekom. Lourindia s� die hondjie kruip al dieper en dieper in haar hart.\nOom Cyril en tannie Elize Pike is dankbaar dat oom Cyril se nier nie verwyder is nie. Die Heer is wonderlik.\nDanie en Emma Visagie dank die Heer dat Danie so goed herstel het na sy operasie. Die Heer is goed.\nChristie en Jean Heyns was baie bly dat hul dogter, Jeanette, van oorsee kom kuier het. Sy het kom re�l vir 'n werkpermit. Jeanette sou op 27 November terugkeer. Sy het 'n werkpermit vir 2 jaar gekry.\nMarina de Bruin is weer op en wakker nadat sy 'n ruk gelede in die hospitaal was vir 'n operasie.\nVicky de Haas se suster het onlangs in die huwelik getree. Dit was 'n baie mooi geleentheid.\nEstelle Beaurain se een dogter het getrek en Estelle het gaan help om gordyne reg te maak ens.\nFanie en Anna Roos se dogter, Riekie, en haar man, Deon, het 'n slegte ondervinding gehad toe daar twee keer kort na mekaar by hul huis ingebreek was. Die laaste keer het hul geslaap terwyl dit gebeur het. Deon is ook in die wang geskiet. Hul dank die Heer dat hul lewe.\nHelena Sinden was per bus Kaap toe om haar baie siek vriendin te gaan besoek. Sy vertel dat dit ongemaklik is om per bus te reis en dat sy in die toekoms liewers van lugvervoer gebruik sal maak. Die vriendin is kort daarna oorlede.\nJohanna Kritzinger het almal verras toe sy op 21 November die Oggend Bybelstudie bygewoon het. Almal was baie bly om haar te sien.\nSteven en Martha van der Westhuizen het op 11 November die trotse ouers van 'n dogtertjie geword. Haar naam is Erika. Baie geluk, Steven en Martha\nChristina Schoeman het getrek na 'n ander deel van die kompleks waar sy woon. Sy het 'n baie oulike plekkie en woon baie gelukkig. Ons is saam dankbaar daaroor. Sy het op 25 November haar 82ste verjaardag gevier. 'n Paar dowe vriende het die aand by haar gaan tee drink. Almal was verbaas om te sien sy is nog so rats soos 'n wildsbokkie. Sy het ook gewys watter oefeninge sy doen om fiks te bly. Dit was 'n baie aangename aand.\nBurger Swanepoel was saam met die Springbok "Meester"-sagtebalspan na Australi� gedurende Oktober. Hy was baie be�ndruk met alles wat hy gesien het. Hy droom daarvan om DV gedurende 2005 saam te gaan na Kanada. Burger, ons is trots op jou en dank die Heer vir die talent wat jy ontvang het.\nAlwyn en Kotie Burger was by die gemeente-ete en Heilige Nagmaal op 17 November. Ons is dankbaar dat dit weer goed gaan met Kotie nadat sy operasie gehad het. Hul het ook vertel van die Coke-blikkie wat in hul motor gebars het as gevolg van die hitte. Toe hul die slag voel het hul gedink iemand het in hul motor vasgery, maar toe hul deur die Coke getref word, het hul besef die blikkie het gebars. Hul was baie taai en moes bad en dro� klere aantrek . Arme Alwyn moes spook om die motor weer skoon te kry. Wonderlik, daardie gebarste Coke-blikkie het baie silwermunte vir ons gemeente ingesamel. Miskien moet ons die blikkie laat raam as aandenking van hierdie gebeurtenis.\nMavis is nou besig om te help dat alles vir hul huweliksbevestiging op 14 Desember gereed gemaak word. Ons wens haar en Johannes Tshishonga 'n mooi toekoms saam toe.\nAndries en Annatjie van Rooyen was baie gelukkig om gou-gou 'n plekkie in die aftree-oord te Nylstroom te kry. Hulle het baie uitgesien daarna. Ons bid dat hul deur hul liefde vir Jesus baie mense sal bemoedig met die liefde van Jesus wat van hul uitstraal.\nBOODSKAP VAN GERRIE EN MARIETJIE VAN TONDER\nHoe sou ons weet wat musiek is\nAs ons nog nooit 'n lied gehoor het nie?\nHoe sou ons weet dat die son skyn\nAs ons nooit re�n geken het nie?\nHoe sou ons weet dat ons goed voel\nAs ons nooit pyn verduur het nie?\nHoe sou ons weet dat ons gelukkig is\nAs ons nooit droefheid geken het nie?\nHoe sal ons weet dat iemand ons nodig het,\nAs ons nooit aan iemand goed gedoen het nie?\nHoe sal ons weet wat geloof is\nAs niks ooit in ons lewens verkeerd geloop het nie?\nHoe sou ons weet wat dit is om te skaterlag\nAs ons nooit 'n traan gestort het nie?\nHoe sou ons weet wat moed is\nAs ons nooit van vrees in mekaar gekrimp het nie?\nHoe sou ons weet wat LIEFDE IS\nAS DAAR NIE GOD VAN LIEFDE WAS NIE.\nOns wil vir alle Dowes s� baie dankie vir julle liefde en ondersteuning hierdie jaar, veral die potjiekosdag op 6 Oktober en die Potjie/ Wildsfees by Pretoria. Julle bydrae het van hierdie dae iets besonders en spesiaal in ons lewens gemaak. Baie dankie ook aan Ds Andries en vrou vir al hul moeite en liefde om vir ons Dowes hier en oral die Woord en liefde van Jesus te verkondig. Mag hulle geloof meer en meer groei in die wete dat Jesus hulle se�n in hulle werke onder ons Dowes.


Van Elim tot in Bradford | Die Son\n24°C Hoog / 19°C\nVan Elim tot in Bradford\nDeur Adnaan MohamedVrydag, November 20, 2020 14:00\nDave Barends ~ Verskaf\nDAVID “Dave” Barends is die eerste speler van nie-Britse oorsprong wat die Britse Leeus in die rugbyliga verteenwoordig het.\nDie boorling van die dorpie Elim dorpie naby Kaap Agulhas in die Overberg-streek in die Wes-Kaap, woon steeds in Engeland.\nBarends was een van net ’n klein groepie swart Suid-Afrikaners wat in Brittanje in die professionele rugbyliga gespeel het.\nAs ’n laitie was die Morawiese Kerk in Elim die middelpunt van Barends se gemeenskapslewe.\nElim is ’n tradisionele rugbydorp. Die plaaslike klub Rock Roses was lid van die Bolandse rugbygemeenskap.\nAan die begin van die 20ste eeu het die plaaslike klubs, waaronder Caledon Pirates en Progress van die buurdorp Genadendal, onder die vaandel van die Caledon Rugby Union gespeel.\nDit is gevolg deur die Southern Rugby Union, ’n filiaal van die destydse South African Coloured Rugby Football Board.\nBarends het op laerskool rugby leer speel en by die nabygeleë Hoërskool Emil Weder in Genadendal sy vaardighede verder verfyn.\nDit was een van die min swart hoërskole in die destydse landelike Wes-Kaap.\nNá Barends se skoolloopbaan het hy na Kaapstad verhuis en hom aangesluit by Progress, wat in die City and Suburban Rugby-unie gespeel het.\nBarends het Cities in ’n interprovinsiale kompetisie as ’n vleuel verteenwoordig.\nHierna het hy vir Roslyns in die Westelike Provinsie-rugbyunie uitgedraf.\nHy het gevorder en die Streeptruie in die Rhodes Cup verteenwoordig.\nOp 24 Augustus 1970 het Barends sy buiging vir die Suid-Afrikaanse Rugbyunie-span gemaak –teen die swart Suid-Afrikaanse Rugbyvoetbalraad se span.\nSwart spelers is destyds weens apartheid verbied om vir die wit Springbokspan te speel.\nHANDS OFF: Barends stamp een van sy teenstanders weg in ’n rugbyliga-game in Engeland. Foto: Bradford Bulls Heritage Project\nBarends se debuut-toets het saamgeval met die toer van die All Blacks in 1970. Dit was die eerste keer dat Maori’s toegelaat is om vir die All Blacks in Suid-Afrika te speel.\nDié game, wat op die Green Point Track in Kaapstad plaasgevind het, is gereël om die gehalte van swart rugby aan die Nieu-Seelandse besoekers ten toon te stel.\nDaarbenewens is beplan om die All Blacks voor die wedstryd aan die spelers voor te stel.\nWyle dr. Danie Craven en die Springbokke van die SA Rugbyraad is ook genooi om hierdie wedstryd by te woon.\nOm hierdie proses te vergemaklik, het die departement van gemeenskapsontwikkeling toestemming gegee dat wit Suid-Afrikaners die wedstryd kon bywoon.\nKaartjies vir die kragmeting was vir wittes te koop by die Logans Sports-winkel in Kaapstad en by die Green Point Track vir bruin en swart mense.\nNZ Herald het berig Ron Burk, destydse All Black-bestuurder, het die uitnodiging laat ontvang en nooit vir die game opgedaag nie.\nDie Saru-span het die kragmeting met 17-6 gewen. In daai game het Barends twee drieë gedruk.\nDRIEËVRAAT: Barends druk op skouspelagtige wyse ’n drie. Foto: Bradford Bulls Heritage Project\nBarends het in Desember 1970 besluit om Suid-Afrika te verlaat om in Engeland beroepsrugby te gaan speel.\nDanksy gesamentlike pogings van Ivor Dorrington en die Leeds-rugbyligaklub se sportpromotor, Jim Windsor, het Barends hom by Wakefield Trinity aangesluit teen ’n aanmeldfooi van £1 000 (destyds sowat R1 500).\nBarends het in sy debuut-game twee drieë gedruk. Dít het sy plek in die reeks verseker. Hy het hom in die span gevestig en drie seisoene daar deurgebring.\nHy is daarna by York RLFC gekontrakteer. Ná nog vier produktiewe jare het Bradford Northern hom in 1977 gesign.\nIn dié tyd het hy 202 eersterangse verskynings gemaak en 70 drieë gedruk en homself as ’n ikoon in die rugbyliga gevestig.\nIn 1979, nadat Barends die vereiste verblyftydperk voltooi het, is sy voortreflike spel beloon toe hy gekies is om Groot-Brittanje in die reeks teen Australië te verteenwoordig.\nEn só het Barends die eerste speler geword wat nie van Britse oorsprong was nie en vir die Britse Leeus uitgedraf het. Hy het 16 keer vir die Leeus gespeel. Dit sluit die eerste twee toetse teen Australië in.\nDRIEËVRAAT: Dave druk een van sy talle drieë. Foto: Bradford Bulls Heritage Project\nDie kragtige vleuel het in die Britse trui altesaam 10 drieë aangeteken.\nHoewel die Leeus buite die toetswedstryde suksesvol was, het Australië die reeks met 3-0 gewen.\nDavid se debuut was in ’n nederlaag van 35-0 in die eerste toets in Brisbane.\nHy het ook in Sydney in die tweede toets gespeel. Groot-Brittanje het dié met 24–16 verloor.\nBron: Tries and Conversions, Peter Lush en Hendrik Snyders.\nSPANWERK: Barends saam met sy Engelse spanmaats. Foto: Bradford Bulls Heritage Project\nMuntstuk nie aan sy kant geval Fluffy meen rugby was die groot wenner Janice was SA se volmaakte ster Toetie méér as slegs 'n Bok-breier\n1 Spulse skoonma laat man erg ongemaklik\n2 Ek het MIV, maar wil nie met kondoom seks\n3 Twee ontsnaptes weer agter tralies\n4 Herrie oor huur\n5 Ou ontvoer homself om nie te werk


Ongelukkigheid oor broer se lang vonnis | Die Son\nOngelukkigheid oor broer se lang vonnis\nDeur Antie MonaDonderdag, Januarie 14, 2021 07:59\nEK IS AL en my broer is ML. Hy dien tans lewenslange tronkstraf uit.\nHy is nou al sedert 1999 in die tronk. Ja, hy moet boet vir wat hy gedoen het, maar hoekom is daar sekere gevangenes wat ’n paar lewenslange tronkstrawwe opgelê word en dan kom hulle ná 18 jaar uit?\nDit breek my hart om te sien hoe die staat so onregverdig is.\nEk is baie ongelukkig hieroor. My broer is nou al amper 22 jaar in die tronk. – AL, WhatsApp\nParool is ’n privilege en baie beslis nie iets wat jy móét kry nie – veral as die aard van die oortredings in ag geneem word.\nNou, Antie is all that vir tweede kanse in die lewe, maar wat gevangenes en hul toestaan/afkeur van parool betref, word dit geguide deur seksie 73(6)(a) van die korrektiewe dienste wet.\nSoos baie van ons weet, kom baie inmates in aanmerking vir parool wanneer hulle ’n sekere gedeelte van hul vonnisse uitgedien het. In baie gevalle die helfte van hul vonnis, in ander ’n derde.\nSoos wat Antie dit ook verstaan, moet iemand wat al 25 jaar tronkstraf uitgedien het, vir parool in aanmerking kom, maak nie saak hoe lank die vonnis is wat hulle opgelê is nie.\nHierdie is jou broer se 22ste jaar agter tralies. Lewenslange tronkstraf in SA beteken 25 jaar agter tralies of as die persoon ’n ouderdom van 65 bereik het.\nJy noem nie of jou broer al voorheen aansoek gedoen het vir parool en dit dalk toe afgekeur is nie.\nDaar is natuurlik ook ander kriteria waaraan hy moet voldoen, soos die inskakeling by programme wat vir sy rehabilitasie saamgestel is. Ons weet nie hoe hy met hierdie programme vaar en of dit dalk ’n impak op sy aansoeke om parool het nie.\nElke geval verskil. Daar kan nie gekyk word en gesê word, ja, maar kyk na Nie-So-Lekker Ou Jan wat die allerverskriklikste misdaad gepleeg het en ná 15 of 18 jaar weer vry is nie.\nDie verlange is groot; Antie verstaan dit. Jy moet egter ook verstaan dat die belange van die samelewing buite vier mure die meeste weeg wanneer daar besluit word om iemand vry te laat.\nEk weet nie watter misdaad jou broer gepleeg het wat tans besig is om hom oud in die tronk te maak nie, maar ons kan net hoop wanneer hy eventually eendag uitkom, is hy ’n beter mens en ’n bate vir die samelewing.\nIndien jy dinge verder wil vat, kan jy die Paroolraad kontak by 012 307 2998 of 012 307 2999 en by hulle hoor watter stappe jy kan volg om ’n parool-hearing vir jou broer geskeduleer te kry.\nDit sal ook baie help as julle ’n lawyer kan aanstel wat in sulke gevalle spesialiseer.


NUMERI 11:1 En die volk het hulle voor die ore van die HERE beklaag dat dit sleg gaan. En toe die HERE dit hoor, het sy toorn ontvlam, en die vuur van die HERE het onder hulle gebrand en het gewoed aan die kant van die laer.\nNUMERI 11:2 Toe het die volk na Moses geroep, en Moses het tot die HERE gebid; en die vuur het doodgegaan.\nNUMERI 11:3 Daarom het hulle die plek Tabéra genoem, omdat die vuur van die HERE onder hulle gebrand het.\nNUMERI 11:4 En die gemengde bevolking wat onder hulle was, is met lus bevang. Toe het die kinders van Israel ook weer geween en gesê: Wie sal vir ons vleis gee om te eet?\nNUMERI 11:5 Ons dink aan die visse wat ons in Egipte verniet kon eet, aan die komkommers en die waterlemoene en die prei en die uie en die knoffel.\nNUMERI 11:6 Maar nou is ons siel dor; daar's glad niks nie: net die manna is voor ons oë.\nNUMERI 11:7 Die manna was soos koljandersaad, en dit het gelyk na balsemgom.\nNUMERI 11:8 Die volk het rondgeloop en dit versamel en in handmeule gemaal of in vysels gestamp, en hulle het dit in potte gekook en daarvan roosterkoeke gemaak. En die smaak daarvan was soos die smaak van oliekoeke.\nNUMERI 11:9 En as die dou snags op die laer val, het die manna ook daarop geval.\nNUMERI 11:10 Toe het Moses die volk, volgens hulle geslagte, elkeen by die deur van sy tent hoor ween; en die toorn van die HERE het grootliks ontvlam; ook was dit verkeerd in die oë van Moses.\nNUMERI 11:11 En Moses sê aan die HERE: Waarom het U u kneg kwaad aangedoen en waarom het ek geen genade in u oë gevind nie, dat U die las van hierdie hele volk op my lê?\nNUMERI 11:12 Het ék hierdie hele volk dan ontvang? Of het ék hulle gebaar, dat U vir my sê: Dra hulle aan jou bors soos 'n oppasser die suigling dra, na die land wat U aan hulle vaders met 'n eed beloof het?\nNUMERI 11:13 Waarvandaan moet ek vleis kry om aan al hierdie volk te gee? Want hulle ween by my en sê: Gee vir ons vleis, dat ons kan eet.\nNUMERI 11:14 Ek alleen kan hierdie hele volk nie dra nie, want dit is vir my te swaar.\nNUMERI 11:15 En as U so met my wil handel, slaan my dan maar liewer dood as ek genade in u oë gevind het, en laat ek my ongeluk nie aansien nie.\nNUMERI 11:16 Toe sê die HERE aan Moses: Bring vir My sewentig manne uit die oudstes van Israel bymekaar, van wie jy weet dat hulle oudstes van die volk en sy opsigters is, en bring hulle by die tent van samekoms, dat hulle daar by jou kan staan.\nNUMERI 11:17 Dan sal Ek neerdaal en daar met jou spreek; en van die Gees wat op jou is, sal Ek afsonder en op hulle lê; en hulle sal jou help om die las van die volk te dra, sodat jy dit nie alleen hoef te dra nie.\nNUMERI 11:18 En aan die volk moet jy sê: Heilig julle teen môre; dan sal julle vleis eet. Want julle het voor die ore van die HERE geween en gesê: Wie sal vir ons vleis gee om te eet? want dit was vir ons goed in Egipte. Daarom sal die HERE vir julle vleis gee, en julle sal eet.\nNUMERI 11:19 Julle sal nie een dag of twee dae eet nie, of vyf dae of tien dae of twintig dae nie--\nNUMERI 11:20 'n hele maand lank, totdat dit uit julle neus uitkom en julle daarvan walg; omdat julle die HERE wat in julle midde is, verwerp en voor sy aangesig gehuil en gesê het: Waarom het ons tog uit Egipte uitgetrek?\nNUMERI 11:21 Toe sê Moses: Ses honderd duisend te voet is die volk onder wie ek verkeer; en U het gesê: Ek sal aan hulle vleis gee, en hulle sal 'n hele maand lank eet!\nNUMERI 11:22 Sal daar vir hulle kleinvee en beeste geslag word, sodat daar vir hulle genoeg sal wees? Of sal al die visse van die see vir hulle versamel word, sodat daar vir hulle genoeg is?\nNUMERI 11:23 Maar die HERE sê vir Moses: Sou die hand van die HERE te kort wees? Nou sal jy sien of my woord vir jou uitkom of nie.\nNUMERI 11:24 Toe het Moses uitgegaan en die woorde van die HERE aan die volk te kenne gegee; en hy het sewentig manne uit die oudstes van die volk bymekaar laat kom en hulle rondom die tent laat staan.\nNUMERI 11:25 Daarop het die HERE neergedaal in die wolk en met hom gespreek; en Hy het van die Gees wat op hom was, afgesonder en op die sewentig oudstes gelê. En terwyl die Gees op hulle rus, het hulle geprofeteer; maar daarna nie meer nie.\nNUMERI 11:26 Maar twee manne het in die laer agtergebly: die naam van die een was Eldad en die naam van die ander Medad; en die Gees het op hulle gerus--hulle het behoort by die wat opgeskrywe was, hoewel hulle nie na die tent uitgegaan het nie--en hulle het in die laer geprofeteer.\nNUMERI 11:27 Toe hardloop 'n seun en vertel dit aan Moses en sê: Eldad en Medad profeteer in die laer.\nNUMERI 11:28 En Josua, die seun van Nun, die dienaar van Moses van sy jeug af, antwoord en sê: My heer Moses, belet hulle dit!\nNUMERI 11:29 Maar Moses sê vir hom: Ywer jy vir my? Ag, as die hele volk van die HERE maar profete was, dat die HERE sy Gees oor hulle mag gee!\nNUMERI 11:30 Daarop het Moses hom in die laer teruggetrek, hy en die oudstes van Israel.\nNUMERI 11:31 Toe het 'n wind wat van die HERE kom, uitgevaar en kwartels van die see af oorgedrywe en op die laer gestrooi omtrent 'n dagreis hier en omtrent 'n dagreis daar, rondom die laer; en hulle was omtrent twee el bokant die grond.\nNUMERI 11:32 Toe het die volk opgestaan daardie hele dag en die hele nag en die hele volgende dag en die kwartels versamel. Hy wat die minste gehad het, het tien homer versamel. En hulle het dit oral vir hulle uitgesprei rondom die laer.\nNUMERI 11:33 Die vleis was nog tussen hulle tande, voordat dit gekou was, toe die toorn van die HERE alreeds teen die volk ontvlam het, en die HERE het onder die volk 'n baie groot slagting teweeggebring.\nNUMERI 11:34 Daarom het hulle dié plek genoem Kibrot-Hattáäwa; want daar het hulle die volk begrawe wat so begerig was.\nNUMERI 11:35 Van Kibrot-Hattáäwa af het die volk weggetrek na Háserot toe, en hulle het in Háserot gebly.


NV: Grootgeluk (Sagteband, 368 pg) Jan van Tonder – Book Hub\nHome / Afrikaans Boeke / Nuwe Vrystellings / NV: Grootgeluk (Sagteband, 368 pg) Jan van Tonder\nNV: Grootgeluk (Sagteband, 368 pg) Jan van Tonder\nTijs Velaat is gebore op die plaas Grootgeluk in die distrik Oudtshoorn. Hy en sy mame woon naby die Schoemans se opstal, so naby dat Tijs snags die werfhonde kan hoor snork. Hy is getuie van als wat reg én verkeerd loop op die werf.\nMiskien as Tijs nooit die skilpad op sy dop gekeer het nie, kon dinge anders verloop het. Hierdie historiese roman speel af vanaf die 1850’s tot 1914, en die landskap is die Klein-Karoo, hartskontrei van die skrywer.\nNV: Grootgeluk (Sagteband, 368 pg) Jan van Tonder quantity\nSKU: 9780798182416 Categories: Afrikaans Boeke, Afrikaans Reading, Fiction, Historical and Classics, Nuwe Vrystellings\nNew Times (Paperback)\nYou're viewing: NV: Grootgeluk (Sagteband, 368 pg) Jan van Tonder R320.00


Luukse handgemaakte lekkernye - Mooi Leefstyl\nBasilei is een van Mooi Leefstyl se gunsteling nuwe ontdekkings. Hulle is net so bietjie ouer as ‘n jaar, maar het al klaar baie diep in ons hart in gekruip. As jy mal is oor lekkernye, veral wat mooi lyk en heerlik proe , dan is vandag se artikel spesiaal vir jou geskryf.\nBasilei was gestig September 2016 deur Istvan en sy broer wat die besigheid saam begin het. Hulle staan egter op die skouers van die geslag voor hulle. Hulle pa is sedert die 90’s al besig om lekkernye te maak. Tot vandag toe bly hy betrokke by die besigheid, en hy het sy handewerk as ambagsman op dieselfde noukeurige manier in sy seuns gesien. Hul pa ontwikkel nogsteeds resepte en produkte en gaan voort om talle opwindende resepte en produkte te produseer. Istvan en sy broer het eenvoudig hulle familie se tradisies geneem en dit bekend gestel aan die wêreld.\nIstvan moes ou manuskripte as deel van sy studies vertaal. Die woord “Basilei” het sy aandag gegryp en by hom vasgehou. Basilei is afkomstig uit ‘n antieke Grieks-Romeinse woord wat koninklikes, majesteit of koninkryk beteken. Toe hulle dink watter soort identiteit hulle wou bou, het hierdie woorde sterk by hulle weerklink en die tipe produkte en diens wat hulle wil lewer. Basilei hoop dat mense met ‘n gevoel van uitnemendheid nagelaat word, wanner hulle Basilei se produkte proe en interaksie met hulle span gehad het.\nBasilei se produkreeks groei saam met die besigheid. Hulle bestaande produkreeks sluit in: ‘n verskeidenheid luukse fudges, verskillende geure van Italiaanse geïnspireerde Noga, Aarbei, Sjokolade en Melktert Malvalekkers, Macarons, Donker Sjokolade Roomkaas Brownies en Gesoute Pekanneut karamel stawe.\nDie Basilei kombuis is waar tradisie met kreatiwiteit verbind. Hulle doel is om elke produk met integriteit na hulle familie se tradisie te vervaardig, alles terwyl hulle die omslag van nagereg skepping vorentoe vat.\nHulle glo dat die langer produksie proses van hand vervaardiging hulle produkte goed komplimenteer word met uitnemendheid en gemerk word met meesterskap.\nInspirasie is maklik om te vind. Die internet is vol Inspirasie, van Instagram tot aanlyn ontwerp programme soos Behance. Istvan dink die sleutel-aspek is om hulle produkte te vertoon as smaaklike produkte wat hulle teikenmark werklik sal geniet. Baie entrepreneurs is so gefokus om buitengewoon anders te wees, i.p.v. om produkte of dienste te skep wat mense eintlik wil hê.\nBaie keer kan inspirasie gevind word uit oënskynlike omgewings, of bestaande produkte, en kreatiewe maniere gebruik om dit uitstekend te maak en dit voor te lê aan die publiek soos niemand ooit tevore het nie.\nAl Basilei se bestanddele word plaaslik verkry en geproduseer wat uitstekend is vir werkskepping.\nDit maak ons altyd opgewonde om te sien as plaaslike besighede soos Basilei dink daaraan om te groei.\nHulle is op die oomblik besig om te kyk na maniere om hulle internasionale bekende geure te omsit in produkte wat plaaslike liefhebbers sal geniet. Hulle is ook besig om te eksperimenteer met reuke en geure wat gekry kan word Suid-Afrikaans tuine en om die natuur se beste bestanddele met höe kwaliteit lekkernye te bind.\nDie maklikste manier om hulle produkte te bestel is om aanlyn te bestel op hulle Webtuiste. So word jou bestelling afgelewer by jou voordeur en jy hoef nêrens te ry nie. Stuur hulle ‘n e-pos by info@basilei.com en hulle sal met graagte hulle produkte in jou hande wil kry op die spoedige en mees maklikste manier moontlik.\nIstvan se advies aan jong entrepreneurs:\n“Ons is self nog ‘n jong besigheid, so ek gee nie net advies aan ander entrepreneurs nie, maar ook aan onsself. Ek dink wanneer die “wittebrood fase” verby is moet mens begin voldoen en eintlik begin met die bou van ‘n besigheid.\nBaie jong entrepreneurs gee op wanneer hulle onder die spesifieke druk van die bou van ‘n besigheid kom. Dit is gedurende die fases waar jy nie moet klein dink nie, vir jou werknemers en die ekonomie van Suid-Afrika se onthalwe.\n‘n Mens moet gedrewe wees deur ‘n duidelik omskrewe visie van wat jy met die besigheid wil bereik. In ‘n land soos Suid-Afrika, het entrepreneurs nie die luuksheid om ‘n besigheid te bou slegs om geld te maak nie; Ons bestaan as ‘n geïntegreerde deel van die oplossing vir sommige van die werkloosheid en ekonomiese uitdagings wat ons land in die gesig staar.\nJou visie moet dus duidelik gedefinieer word voordat die druk kom. Dit moet meer oor ander wees as wat dit oor jouself gaan en ten slotte moet dit so groot wees dat dit van jou nodig is om kreatiewe maniere en sterk vennootskappe te vind om dit te bereik.”\nVolg Basilei gerus op jou gunsteling Sosiale Media Platform:\nFotos verskaf deur Basilei\nVORIGE ARTIKELVerbeeldingryke speelgoed vir kleuters\nVOLGENDE ARTIKELStylvolle klere vir die familie


Bek-en-klou kan álle landbou-uitvoer sink\nJY LEES NOU Bek-en-klou kan álle landbou-uitvoer sink\n'n Vragmotor word by 'n grenspos geïnspekteer. Foto: Charl van Rooyen.\nDieresiektes is ’n groot bedreiging vir Suid-Afrika se rooivleisbedryf en die hordes mense en diere wat daagliks die land se grense oorsteek, is ’n groot bron van kommer.\nBek-en-klouseer is verreweg die grootste risiko, sê mnr. Koos van der Ryst, nasionale voorsitter van die Rooivleisprodusente- organisasie (RPO). Hy het op die RPO se kongres in Limpopo gewaarsku dit kan Suid-Afrika omtrent R6 miljard kos as die land sy bek-en-klouseervrye status verloor.\nMnr. Gerhard Schutte, hoofbestuurder van die RPO, het gesê Suid-Afrika se bek-en-klouseervrye sone word reeds nie deur die Europese Unie (EU) erken nie, want die prosedures wat deur die EU vereis word, bestaan nie.\n“Dit is ’n klein, tegniese verstelling wat gemaak moet word ten opsigte van die diere se oorplaatjies en die elektroniese datastelsel, maar ons as boere sal dit moet laat gebeur, want niemand gaan dit vir ons doen nie.”\nDr. Jacob Modumo, direkteur vir sake-ontwikkeling by Onderstepoort Biologiese Produkte, het boere aangeraai om alle moontlike voorsorgmaatreëls te tref om hul diere gesond te hou.\n“Onthou, siektes ken geen grense nie en ’n uitbreking op enige plek is ’n bedreiging vir jou boerdery. Beskou ’n uitbreking in ’n buurland as ’n uitbreking op jou buurplaas en tref dadelik al die nodige voorsorgmaatreëls.”\nKol. Paul van der Merwe, direkteur van dieregesondheid in die Suid-Afrikaanse Nasionale Weermag, het gesê daar is nie meer heinings op dele van Suid-Afrika se noordelike grens nie. Hy waarsku dat die voortdurende uitbreiding van die Krugerwildtuin verdere risiko’s vir die land se bek-en-klouseervrye status inhou.\n“Onthou, as Suid-Afrika sy bek-en-klouseervrye status verloor, is daar ’n totale handelsverbod op Suid-Afrikaanse landbouprodukte, nie net vleis nie,” het Van der Merwe gesê. “Dit sal die streek se vrugte-uitvoer tot stilstand bring.” Vir vrugteboere is daar ook ander bedreigings oor die land se grense heen.\nMet 400 000 vragmotors wat elke jaar deur die Beitbrug-grenspos ry, byna 20 miljoen internasionale passasiers wat per jaar by Suid-Afrika se lughawens kom en gaan, asook skeepsvervoer en beweging deur ander grensposte, is dit geen wonder nie dat die Departement van Landbou mense op die plek wil beboet as hulle die grens oorsteek met plant- of dierprodukte in hul bagasie.\nMnr. Jan-Hendrik Venter, bestuurder van vroeë waarskuwingstelsels vir plantgesondheid by die Departement van Landbou, Bosbou en Visserye, het gesê ’n mens mag nie eens ’n piesang in jou padkos oor die grens bring as jy terugkeer van jou Mosambiekse vakansie nie, want die risiko bestaan dat jy ’n nuwe plantplaag na Suid-Afrika kan inbring.\nMin reisigers steur hulle egter daaraan. Die departement het derhalwe nou aansoek gedoen om toestemming dat reisigers op die plek beboet mag word as hulle met sulke produkte betrap word.\nMeer oor: uitvoer\nEU waarsku oor bek-en-klou-status\n‘Bek-en-klouseer kan SA weer kelder’\nSA nie bekommerd oor bek-en-klouseer in Zimbabwe


Want Hy's 'n Gawe Kêrel | Christelike Media\nDit is belangrik dat predikante aanvaar word in die gemeentes waar hulle werk. Die predikant se persoon mag nie aanstoot gee of 'n verleentheid vir die gemeente wees nie. So nie, ly sy ampswerk daardeur skade. Nie net 'n mens se gesonde verstand sê dit vir jou nie, maar ook die Bybel leer ons so (vgl. Hand. 6:3 en 1 Tim. 3:7).\nDie ou idee van 'n dominee wat altyd met 'n lang gesig en 'n swart pak klere rondloop, is net nie aanvaarbaar nie. Ook nie die geaffekteerde preekstem wat dominees soms vir hulleself aanleer nie. Nie omdat dit outyds is nie — ek dink dit het ook in die ou dae nie gewerk nie! — maar bloot omdat dit oneg is. Geen mens tree so onnatuurlik op nie.\nDit word ook nie van 'n Christen verwag om so te lewe nie. Nee, wat die Here van ons verwag, is opregtheid. Christelike erns beteken nie 'n lang gesig nie, net so min as wat Christelike blymoedigheid ligsinnigheid beteken.\nModerne predikante is dikwels in reaksie teen die ou langgesig-beeld van die dominee. Maar reaksie hou altyd die gevaar in dat dit te ver wil gaan. So kan dominees ook hierin maklik ontspoor. Dit gebeur wanneer 'n dominee dit sy primêre taak maak om vir die gemeente aanvaarbaar te wees. Omdat hy graag gewild in die gemeente wil wees, raak hy daarop uit om populêre dinge te doen.\nHy wil nie meer "dominee" wees nie, maar "ou Piet" of "ou Jan" met die lekker loslit-klere, en daarby die voorste grapmaker in die gemeente. Wanneer die manne kuier, is hy die voorbok; in vrouegeselskap is hy die ene sjarme; tussen die jongspan raak hy skoon laf. Hy word die algemene "gawe kêrel" van die gemeente.\nDie probleme wat uit 'n "gawe kêrel"-bediening voortspruit, is amper nog erger as die langgesig-bediening. Ten einde met die verkrampte en konserwatiewe beeld van predikante te breek, voer die loslit-dominee allerhande nuwe dinge in die gemeente in — of dit nou nodig is of nie. Hy kan nie bekostig om lidmate te vermaan of tereg te wys nie, want dit kan sy "gawe kêrel"-beeld te veel skade aandoen. Of die tug in die gemeente skade ly, raak van minder belang.\nOmdat die "gawe kêrel"-dominee graag wil bekendstaan as iemand wat "mooi" preek, versier hy sy preke graag met allerhande snaaksighede waaroor mense lánk na die tyd sal bly praat. Of hy ontsier sy preke deur los en vas Engelse woorde en "slang"-uitdrukkings daarby in te gooi. Dit nogal "sodat die jongmense beter daarmee kan identifiseer" (wat in elk geval 'n wanopvatting is van wat die jeug wil hê).\nKort voor lank word die suiwer verkondiging van die evangelie van Christus bysaak. Hoofsaak is dat die gemeente sal gaande wees oor sy preke.\nDie ellende van dié soort loslit-prediking is dat dit op die lang duur by die gemeente 'n aptyt vir sulke preke opwek. Uiteindelik kan hulle selfs hulle smaak vir die suiwer evangelieprediking verloor. Dan is dit met hulle soos die apostel Paulus in 2 Timoteus 4:3 skryf: "Daar sal 'n tyd wees wanneer hulle die gesonde leer nie sal verdra nie, maar, omdat hulle in hulle gehoor gestreel wil wees, vir hulle 'n menigte leraars sal versamel volgens hulle eie begeerlikhede."\nDie droewige uiteinde van die "gawe kêrel"-dominee is dat hy, ten spyte van al sy pogings, op die lang duur tog nie vir die gemeente aanvaarbaar is nie. Miskien juis as gevolg van al sy pogings. Want daardie dag wanneer 'n lidmaat werklik probleme het en 'n herder benodig, wil hy nie by 'n "gawe kêrel" aanklop nie, maar by iemand wat respek en vertroue inboesem. Dan soek hy die persoon op wat die opdrag van 1 Tessalonisense 5:12 waardig is: "Erken die wat onder julle arbei en julle voorgangers in die Here is en julle vermaan; en bewys hulle in liefde die hoogste agting ter wille van hulle werk."\nDie belangrike saak is seker dat die Woordbedienaar, soos elke ander gelowige, die beeld van opregtheid moet uitstraal. En opregtheid kan juis nie aangeplak of ingestudeer wees nie. Dan word dit deursigtig. Om onnatuurlik loslit te wees, is net so onaanvaarbaar as om onnatuurlik langgesig te wees. Om in reaksie te wees teen alles wat oud is, is net so eensydig as om in reaksie te wees teen alles wat nuut is.\nNie reaksie nie, maar aksie is wat gevra word — aksie nie ter wille daarvan om vir mense aanvaarbaar te wees nie, maar uit liefdevolle gehoorsaamheid aan God en sy Woord.\nOm te preek- 'n nederige vrymoedigheid\nKategismuspreke: 'n Bedreigde Spesie?


Kersfees in Skopelos, Nuwejaarsaand Skopelos, SKOPELOS.COM\nlyste >> Aktiwiteite en ontspanning >>Kultuur >>Wat is op >>Godsdienstige vieringe van Skopelos\nIn Skopelos word Kersfees met soortgelyke majesteit gevier.\nKersfees in Skopelos, Nuwejaarsaand Skopelos, Kersfees Neo Klimaat Skopelos, Kersfees-geleenthede Skopelos, Kersvakansie Skopelos\nKersfees in Skopelos\nDie Kersvakansie is vir die meeste mense die beste periode van die jaar. Kersfees is die viering van liefde en gee. Christene vier met trots die geboorte van Christus. Die nuwe jaar begin met Kersvader wat geskenke weggee en vreugde aan kinders versprei.\nKersfees in Skopelos word baie gevier. 'N Kersmark word op die eilandstrand gereël, waar kinders speletjies kan speel en kunsvlyt kan doen\nDit is gebruiklik om optredes van die tradisionele dansgroepe te hou. Groepe van die Kultuur- en Folklore-sentrum dans tradisionele danse en voer ritmiese gimnastiek op. Selfs die groep jong kinders tree op.\nFeesgeleenthede eindig met die versiering van die Kersboom deur die kinders. Natuurlik sal Kersvader die fees bywoon, met geskenke en verrassings vir sy jong vriende.\nSoortgelyke gebeure vind in verskeie plaas dorpe van die eiland met die ondersteuning van die munisipaliteit en die samewerking van ouer- en voogklubs sowel as kultuursentrums.\nNeo Klimaat Kersfeesviering\nIn Neo Klima die feeste sluit 'n basaar, teater, sang, kulturele geleenthede en vele meer verrassings vir kinders in.\nOp Oukersaand en Oujaarsaand is die kinders op straat om vrolik te sing.\nIn die ou tyd, gedurende die vakansietyd, sou die vrouens die eenvoudige linnedoeke neem en die meubels opneem met gestreepte óf gedrukte deksels met die naam “kanapeltakia”.\nHulle het die christophoma geknie (soet brood) en verskillende vorms daarop aangebring vir versiering. Hulle het ook tradisionele soetkoekies melomakarona en kourabiedes gemaak. Die hele eiland het soos suiker geruik.\nOmdat hulle godsdienstige mense is, het hulle op Kersdag kerk toe gegaan. Na die massa, die middag, sou hulle terugkeer na 'n reeds neergelegde tafel.\nOp Oujaarsaand het die huisvroue tradisioneel geknie brood. Een vir elke familielid. En dan sou hulle eet en drink met die hele gesin en goeie vriende en ruil groete en geskenke uit soos hulle dit vandag doen.\nGodsdienstige vieringe van Skopelos


Volg My - daaglikse oordenkings - Forum 2.0 - jimileroux.com\nVolg My - daaglikse oordenkings\nPosted by Jimi le Roux on August 24, 2017 at 2:36pm in Algemene gesels oor hierdie bediening\nVolg My is ons nuwe reeks dagstukkies wat in September 2017 afskop!\nVir ons nuwe reeks keer ons terug na die Nuwe Testament. Ons haak aan by ons "basiese Christenskap"-kursus, Geestelike Vorming, en werk deur veertig temas wat fundamenteel is vir die volgeling van Jesus. Ons begin by die begin: 'n besluit om Jesus te volg! Dan behandel ons temas soos die Woord en gebed. Hoe hoor ek Jesus se stem? Dan beweeg ons na meer gevorderde temas soos die Heilige Gees, geloof en geestelike dissiplines. Daarna kyk ons na ons verhoudings met ander mense, hoe ons met die wêreld, die sonde en die vyand moet deel - en vele meer! Ons sal ook die gesonde leer oor God, die mens, die verlossing, ens. aanraak. Ten slotte sal dit gaan oor oorgawe, oor die kruis opneem. Dís die doel van ons dissipelskap!\nHet jy jou aan Jesus Christus verbind? Wil jy 'n getroue volgeling wees?\nWeet jy dat volgelingskap 'n prys kos, maar wil jy Jesus nogtans volg?\nHierdie reeks oordenkings kan jou daarmee help! Waar dagstukkies dikwels net 'n inspirerende gedagte-vir-die-dag is, is hierdie reeks meer uitdagend. Jesus roep immers, en ons moet antwoord. Hy vra 'n volle commitment, nie halfhartige besluite nie. Hy wil nie 'n toevallige deel van ons lewe wees nie, Hy wil die middelpunt wees, die HERE - of niks! Daar sal dus offers wees langs die pad, moeilike keuses - en dit sal jou hele lewe verander - maar jy sal nooit, ooit spyt wees nie!\nSluit by ons aan vir hierdie opwindende en lewensveranderende reis! Dis 'n reeks wat deurloop na 'n klimaks toe (en probeer dit as 'n kursus benader), maar die oordenkings het elkeen ook sy eie boodskap. Leer, oefen, groei - gee jouself om gevorm te word na die beeld van Christus.\nAs jy reeds ons oordenkings kry, sal jy outomaties die nuwe reeks ook ontvang. Ons oordenkings is gratis.\nAs jy nog nie ons oordenkings ontvang nie, kan jy daarop inskryf deur op hierdie GEEL SKAKEL te kliek:\nOm meer oor ons oordenkings te lees - kliek hier\nKontak ons gerus met enige verdere navrae!\nVolg My is gebaseer op ons kursus, Geestelike Vorming. Ons kursus gee ekstra inligting en oefeninge om jou op die dissipelskap-pad te help. Hierdie "basiese" kursus, is al deur 100'e mense geneem, en bly steeds populêr. Ons dek al die basiese aspekte van 'n lewe met God - 'n basiese program vir alle volgelinge van die Here.\nHierdie kursus is pragtig oorgewerk in 'n rekenaar-vriendelike formaat. Lees meer en laai die eerste dele gratis af by die onderstaande skakel. Dit neem slegs 'n paar sekondes.\nOm meer oor Geestelike Vorming te lees, kliek hier\nOm meer oor ons vele ander kursusse te lees, kliek hier


Oorlog speletjies Online\nOorlog speletjies aanlyn. Militêre Online Games\nMilitêre speletjies is geskik vir alle ouderdomme. Militêre games gee jou die geleentheid om te kom en wys jou strategiese vaardighede van oorlogvoering. In die oorlog aanlyn speletjies wat jy kan speel as 'n tenk, helikopter gunships, skepe, en 'n klomp van die ander militêre toerusting. Kan jy 'n kaptein van 'n skip of pokomandovat eenvoudige infanterie. Gratis oorlog speletjies het baie genres. Hierdie wedstryde sal nodig het om jou basis te verdedig en te vernietig die vyand basis en nog baie meer. Wys wie die ware meester van die geveg en moenie toelaat dat die vyand 'n kans te gee. Vernietig al jou vyande.


Charlotte Casiraghi: Verloof én swanger!\nJY LEES NOU Charlotte Casiraghi: Verloof én swanger!\nPrinses Caroline van Monaco se kroos laat die geluk invloei...\n'n Kleinding én 'n troue...\nPrinses Caroline se dogter Charlotte Casiraghi is swanger met haar eersteling. Charlotte en haar Franse komediant- en akteur-verloofde, Gad Elmaleh, verwag hul kleinding nog vóór Kersfees.\nDie goeie nuus eindig nie daar nie: Charlotte (27) en Elmaleh (42), wat oorspronklik van Marokko is, is intussen ook verloof en beplan om 'n klein, private seremonie om hul beloftes aan mekaar af te lê.\nEen van Gad se vriende het aan 'n bron verklap: "Hulle het so 'n pragtige liefdesverhaal en nou is daar ook 'n pienkvoet op pad. Dit is 'n baie trotse oomblik vir hulle."\nCharlotte is in 2012 as die gesig van Gucci aangewys – die modehuis wat ook 'n sterk verbintenis met haar ouma gehad het. Sy is ook 'n professionele perderuiter en neem gereeld in Gucci-perdrypakkies aan kompetisies deel.\nNóg 'n koninklike troue...\nDie tonge klap behoorlik oor Andrea Casiraghi, Charlotte se broer, wat nou wél besluit het om uiteindelik tot trou te kom. Hy en sy verloofde, Tatiana Santo Domingo, wil teen die einde van die maand trou. Hulle is al sedert Julie 2012 verloof en het in Maart 'n seuntjie ryker geword.\nTatiana besit haar eie modemaatskappy en het in 2011 dié Muzungu Sisters mode-onderneming begin wat 'n groot sukses is!\nEn wat kan ons van hierdie groot dag verwag? Wel, aangesien Andrea se aanstaande bruid self 'n miljardêr is, is die kans groot dat daar allerhande tierlantyntjies en koninklike luukshede gaan wees. Die gastelys loop dan ook oor van bekendes.\nVir dié troufoto's kan ons nie wag nie!\nBronne: Catwalkqueen.com en People


Samango Lodge is op 'n 9 hektaar-eiendom ongeveer 70 km van Polokwane af op die R71 geleë. Die lodge is in die bosveld weggesteek en bied asemrowende uitsigte oor die vallei. Dié eenheid bied slaapplek vir tot 4 ...\nHouse 42 Blyde Wildlife Estate is 'n spoggerige selfsorghuis wat luukse verblyf bied met ongelooflike uitsigte oor die 400-hektaar Blyde Wildlandgoed se bos en wildlewe. Die landgoed is aan die voet van die Drakensb...\nMaya Manor bied selfsorgverblyf in die hartjie van Hoedspruit in die Laeveld waar die Krugerwildtuin die Drakensberge ontmoet. Dis 'n moderne, gerieflike en knus woonstel wat perfek is vir 'n gesinsvakansie of 'n ro...\nHornbills Rest is 'n privaat selfsorghuis op die eienaar se perseel en bied 'n rustige wegkruipplek aan die buitewyke van Phalaborwa. Die onderneming is ideaal geleë 12 km vanaf die Krugerwildtuin se Phalaborwa-hek...\nTintshaba Safaris bied selfsorgverblyf op 'n privaat plot, 10 km vanaf Phalaborwa. Dié lodge bied gaste 'n rustige wegbreek uit die stadslewe. Verblyf by Tintshaba Safaris word in 1 dubbelverdieping-rondawel gebie...\nNtoma Bush Lodge is in die Hoedspruit Wildlandgoed geleë, lekker naby die Krugerwildtuin. Hierdie vakansiebestemming is 'n ideale wegbreekplek vir diereliefhebbers en bied van die beste Groot 5-wildkykgeleenthede i...\nAljama is in Tzaneen geleë en bied gehalte verblyf aan sakereisigers of gesinne. Dit is naby winkels, restaurante, aktiwiteite en besienswaardighede. Die oopplan-eenheid is op 'n woonerf en beskik oor 1 slaapkamer...\nNear-to-Kruger House bied gerieflike selfsorgverblyf in 'n drieslaapkamerhuis in Phalaborwa. Die huis is gerieflik geleë, net 2,2 km van die Krugerwildtuin se Phalaborwa-hek af en net 400 m van Hendrik Van Eck Lugh...\nSelfsorg in Kampersrus AH, Laeveld\nKhaya Hanci bied gerieflike verblyf op ‘n kleinhoewe in Kampersrus in Marieskop se voorheuwels. Daar is 4 eenhede met privaat of gemeenskaplike selfsorggeriewe. Catch Me's Cave en Nut's Nest grens aan mekaar en i...\nSicklebush Suite Romantic Getaway is 'n romantiese en luukse suite op die veilige Hoedspruit Wildlandgoed. Dis 'n wildreservaat naby die Krugerwildtuin en al die besienswaardighede in en om Hoedspruit. Die suite bie...


Nuuskommentaar: Hou ‘slim’ gekke en dwase hul lywe ook ‘dom’ base? | Maroela Media\nOudpres. Jacob Zuma by die Zondo-kommissie. Foto: Kim Ludbrook/Pool Photo via AP\nNá waarskynlik al digby “hundred and eleventy million” bewyse en getuienis (wat aan kruisondervraging onderwerp is), verskeie onthullende boeke en die Guptas in die buiteland, weet oudpres. Jacob Zuma niks van enige staatskaping nie. Dat hy nou as gewese Number One daarvan tot ondersoekende verantwoording geroep word, is glo bloot ’n sameswering teen hom. Wat gaan nog voor die Zondo-kommissie uitbroei?\nMoet ’n staatspresident noodwendig slim wees? Dié vraag word nou weer aktueel met die bisarre getuienis van oudpres. Jacob Zuma voor die Zondo-kommissie van ondersoek na staatskaping.\nVan die beste regeringshoofde in die geskiedenis was immers nie intellektuele reuse nie.\nOmdat goeie regeringshoofde ook groot aanhang geniet, kan groot kritiek verwag word van hierdie aanhangers as hulle sien hul held word as van die minder intelligente leiers getel. Tog kan hierdie nuuskommentaar nie geskryf word sonder om ’n naam of twee te noem nie.\nSeker die bekendste voorbeeld in moderne tye was pres. Ronald Reagan van die VSA. As gewese rolprentster het hy die finesse gehad wat ook van hom ’n politieke TV-ster gemaak het. Veral teen die einde van sy tweede termyn, toe die Alzheimer se siekte, wat uiteindelik sy lewe gekos het, al diep spore begin trap het, moes die president so versigtig as moontlik “bestuur word”.\nOudpres. Jacob Zuma by die Zondo-kommissie. Foto: Nokuthula Mbatha/African News Agency(ANA)\nReagan se groot bate was dat hy goeie adviseurs aangestel het, en dat hy na hulle geluister het. Daar is destyds berig hoe hy, onderweg na ’n stad waar hy as spreker moes optree, homself in Air Force 1 met adviseurs omring het wat hom tydens die vlug van alle moontlike relevante inligting voorsien het. Eers heel aan die einde van die tweede termyn het verleenthede ingetree toe Reagan ná sy toespraak oor rasseonluste in die stad uitgevra is. Terug aan boord wou ’n woedende Reagan weet hoekom die adviseurs hom nie daaroor ingelig het nie. Hulle hét hom egter breedvoerig ingelig.\nSuid-Afrika het ook sy voorbeeld gehad. Een president het byvoorbeeld toe ’n reeks onderhoude met politici gevoer is, aangedring dat die vrae vooraf aan hom besorg moes word. Naderhand het ’n ander minister deurgaans vir hom ingestaan. Oor wie die meer intellektuele was, kan daar nie juis twyfel wees nie – die een het advokaat geword, die ander het sy studies vir ’n BA-graad opgeskop en sy antwoordstelle word deur sy alma mater onder streng geheimhouding bewaar. In alle billikheid, hy het nie in al sy vraestelle so ellendig swak gevaar soos in sommiges nie. Ook nie lank nie was die betrokke president die slagoffer van ’n statutêre staatsgreep.\nOudpres. Jacob Zuma by die Zondo-kommissie. Foto: (AP Photo)\nMaar hoe gemaak as dit by Zuma kom? Die geskiedenis leer dat ’n mens jou nie noodwendig aan iemand se akademiese kwalifikasies moet steur om te bepaal of iemand ’n goeie regeringshoof gaan wees nie.\nPres. Paul Kruger is seker die mees uitstaande voorbeeld, wat in baie kringe baie hoog as president aangeslaan word.\nZuma het ook bykans geen skoolopleiding gehad nie. Hy moes vroeg gaan beeste oppas, en het tot ’n groot mate homself geleer. Wat hy uiteindelik vermag het, dui daarop dat hy eerder slim as dom is. Hy het wel tientalle blapse, indien nie veel meer nie, gemaak wat sy gebrekkige formele opleiding verklap het. Sy “eleventy million” sal seker altyd ’n “juweeltjie” wees, en sy stelling dat Afrika die grootste vasteland is waarbinne al die ander kan inpas, het sy reputasie as nie juis ’n intellektuele reus gestand gedoen nie. Of dit daartoe bygedra het dat hy tydens ’n Davos-beraad gevra het dat iemand anders in sy plek ’n TV-onderhoud voer (wat geweier is en ’n ander land se staatshoof het die geleentheid gekry) sal ’n mens nie weet nie.\nOp ’n ernstiger noot – hy het skynbaar enduit nie die verskil tussen demokrasie (in algemene belang regeer) en die diktatuur van die minderheid geken nie. Selfs in sy getuienis nou voor die Zondo-kommissie het hy vir kaderontplooiing in die bresse getree. Die OG se bevindings jaar na jaar het hom skynbaar niks geleer nie.\nOor ander mistastings, soos sy stelling dat wit mense hul grond bekom het deur dit van swart mense te steel, en hom ’n rits klagtes van haatspraak by die Menseregtekommissie op die lyf laat loop het, en dat swart mense se grond hoofsaaklik tot die droër dele van die land, en onvrugbare gronde beperk is, het hy waarskynlik net inhoud aan ’n opvatting onder swart mense dat dit so is, probeer gee. Dis immers ondenkbaar dat ’n regeringshoof sulke swak adviseurs sou hê.\nZuma was, as hy so ver gekry sou kon word om te getuig, sou vanselfsprekend die hoofgetuie voor die Zondo-kommissie moes wees. Sy versekering dat hy sou getuig het niks beteken nie. Neem nou maar sy eie hak-en-tak-verhoor as voorbeeld. Hy het vol selfvertroue gesê hy wil sy dag in die hof hê, maar het daarna alles in sy vermoë gedoen om op belastingbetalerskoste uit die hof te bly. En toe hy wel voor die Zondo-kommissie verskyn, was die vraag of hy wel sinvol en bruikbaar sou kon getuig, en indien hy wel sou getuig, hoe lank voor hy sy goedjies vat ek loop?\nGert Coetzee, redakteur van Volksblad, som vanoggend die president se getuienis soos volg op: “Hy weet nie. Hy onthou nie…. Sameswering op sameswering bestaan teen hom. Arme hy is ’n slagoffer van almal wat onverklaarbaar sy mes vir hom in het. En les bes, staatskaping bestaan nie.”\nDit klink mos of Afrika al weer groter is as al die ander vastelande saam.\nDie gevolg is dat die Zondo-kommissie se werksaamhede vir vandag gesluit is sodat die regspanne saam kan koppe bymekaar sit oor die pad vorentoe. Die beswaar is hoofsaaklik dat Zuma onder kruisverhoor geneem word. Dit moet nog gesien word of Zuma Vrydag, die laaste dag van sy geskeduleerde verskyning, wel sal stelling inneem.\nMoet die bevolking werklik glo die staatskaping het sonder ’n Number One so ’n omvang kon aanneem?\nZuma is ‘n intelligente man wat uiters dom dinge gesê het of nog sê. Hy het geen positiewe politieke visie nie. Kortweg. Hy moes dalk nooit president geword her nie….\nHy is baie slim om homself dom te hou..\n… die kritiese tydstip toe Zuma geweier het om verder te antwoord is die antwoord. Hy is geìmpliseer en hy was in ‘n hoek. Zuma het nie sy vriendskap met die Guptas beèindig na hul arrogante oortredings nie of die nou ambassaseur gefire nie (maar bevorder) en die aanstelling van ‘n oortreder as hoofamptenaar geveto nie. Almal jok dus. Mens hoef nie ‘n genie te wees om te lieg nie. Die feit is, miljarde is weg, SOE’s is kapot, misdaad gedy en die vorige prez wil die kommissie mmm, mmm… bestuur soos ‘n tsotsi-gangleier. Ons geagte hoofregter sal moet uithaal… Lees meer »\nElke openbare optrede/gesprek wat hierdie gewese staatshoof van ‘n vernietigde staat voer, bevestig dat daar elewintie twentie redes bestaan waarom die betrokkene homself onderskei het as die grootste mislukking van alle staatshoofde in SubSaharaAfrika.\nAS EK KYK NA SY GEVOLG WAT BUITE DIE HOF DANS DINK EK DAAR IS MIN VERSTAND ONDER HULLE. U SIEN HULLE DINK DIT IS DIE WITMAN SE GELD WAT GEMORS WORD.


Borgtog toegestaan aan munisipale bestuurder, oud-LP | Maroela Media\nBorgtog is Donderdag in die Polokwane-landdroshof aan die munisipale bestuurder van die Molemole- plaaslike munisipaliteit, ŉ voormalige parlementslid en twee ander toegestaan. Hulle word verbind met die beweerde diefstal van nagenoeg R4,8 miljoen.\nMashudu Malabi-Dzhangi, woordvoerder van die Nasionale Vervolgingsgesag (NVG) in Limpopo, sê borgtog van R10 000 elk is aan hulle almal toegestaan.\n“Die staat het onderskeidelik borgtogbedrae van R150 000 en R100 000 voorgestel, terwyl die beskuldigdes se regsverteenwoordigers borgtog van R10 000 aangebied het, wat toe goedgekeur is,” sê Malabi-Dzhangi.\nDie beskuldigdes sal na verwagting weer op 4 Desember in die hof verskyn.\nSoos vroeër berig is Mosena, die munisipale bestuurder, verlede week Vrydag in hegtenis geneem nadat die Valke reeds in 2018 ŉ wenk gekry het oor die diefstal van geld van die Makgatho-gemeenskapseiendomsvereniging, glo deur sommige van sy komiteelede.\nDié vier beskuldigdes het glo saamgewerk om die R4,8 miljoen in hul eie sakke te steek.\nMaila, die voormalige parlementslid, en Lepota, ŉ voormalige voorsitter van die vereniging, is ook die afgelope naweek vasgetrek. Manase, ŉ bankklerk, het hom aan die polisie in Polokwane oorgegee.\nDie regstelsel laat ons in die steek. Hoe kan so ‘n klein borgtog bedrag aanvaar word? Hoekom word borgtog in elk geval toegestaan aan rowers?Hoekom dring die Hoofregter of Dept van Justisie nie aan dat indiepte oudits van ALLE ANC beheerde munisipaliteite gedoen word en die wanbestuur vir eens en altyd gestop word. Dit gaan net aan en aan…..Waar is betrokke minister en DG van plaaslike regering wat nie sy/haar werk doen????Die twak moet nou stop!!!!\nsulke klein borg,hulle betaal dit lag-lag met daardie einste geld wat vermisburg toe is\nJa ou Cyril your people man… Is there actually anyone in the ANC that is not corrupt? Are you actually conscious Cyril, this is happening on your watch… Gooi Genis nou n bietjie Ingels..


Retoriese vrae oor taal en gelykheid\nSeptember 18, 2009 in Sonder kategorie\n1. Gestel Zoeloe sou die dominante openbare taal in Suid-Afrika word, sodat dit op elke terrein – van die regspraak en die onderwys tot die openbare uitsaaier en staatsdienskantore – uitsluitlik of hoofsaaklik as voertaal gebruik word. Wie sou materieel daardeur bevoordeel word: Zoeloesprekendes en daardie anderstaliges wat Zoeloe goed beheers, of diegene met geen, of slegs ’n gebrekkige, kennis van Zoeloe?\n2. Hoe lyk die ras- en klasprofiel van die bevoordeelde groep in bogenoemde scenario?\n3. Sou die genoemde taalscenario billik wees teenoor Suid-Afrikaners wat nie doeltreffend in Zoeloe kan kommunikeer nie?\n4. Sou ’n mens oortuigend kan redeneer dat almal wat met Zoeloe sukkel maar net die moeite kan doen om die taal aan te leer, en dus niks het om oor te kla nie?\n5. Sou die antwoorde op vrae 1 tot 4 anders lyk indien “Zoeloe” deurgaans met “Engels” vervang word?\nWanneer wolke deur stortkoppe verdring word &rarr\n20 antwoorde op Retoriese vrae oor taal en gelykheid\nlouisna het gesê op September 18, 2009\nSorry op ‘n Vrydag hierdie tyd wil ek nie dink nie. Lekker naweek en ek hoop Aus gee ook vir AB pak.\ngerritbrand het gesê op September 18, 2009\nGelukkig is die vrae retories, en die antwoorde dus reeds implisiet daarby ingesluit, sodat jou kop kan rus … En daar is geen twyfel nie dat die Aussies die All Blacks ‘n verskriklike loesing gaan gee. Geniet die naweek!\nStem. Tot Maandag\nnet myself het gesê op September 18, 2009\nek het dieselfde ding gedink na aanleiding van limpopo(?) se nuwe reelings dat alles in Engels moet gebeur. Teoreties kan ek verstaan dat dit makliker sou wees as daar een landstaal en een amptelike taal is, maar die realiteit is dat daar net te veel verskillende mense in ons land is. Ek voel dat as elke persoon twee tale magtig genoeg is om te kan verstaan en verstaan te word, is dit reg, maak nie saak watter 2 tale nie.\nmaar aangesien jou vrae retories is… 🙂\ndit het my net gegrief dat ‘n afrikaanse vrou op die nuus na die insetsel gekla het omdat die polisie haar nie in haar eie taal wou help nie. tannie ek is jammer, maar jy kan sekerlik engels praat? of verwag jy dat elke liewe staatsamptenaar 11 tale moet magtig wees?\nJa, mense kan soms onredelik wees met hul eise. Aan die ander kant: daar is nie een taal wat deur alle Suid-Afrikaners verstaan word nie; daarom behoort elke staatsorgaan, ook die polisie, die nodige reelings tref om in al die tale diens te kan lewer. Dit het implikasies vir aanstellings en opleiding van personeel, maar ook vir die gebruik van tegnologie. ‘n Aantal jare gelede het die Nasionale Taaldiens ‘n telefoon-tolkdiens juis daarvoor ontwikkel, maar weens ‘n kombinasie van swak bestuur en ‘n gebrek aan politieke wil het dit doodgeloop. Kortom: dinge hoef nie te wees soos dit tans is nie.\nMy punt is juis dat Engels die taal van die bevoorregte minderheid is, en dat daardie reeds bevoordeeldes net verder bevoordeel word deur die oorheersing van Engels in die openbare domein. Zoeloe as nasionale taal sou billiker wees omdat daar meer mense is wat daardeur bemagtig kan word, en omdat juis die benadeeldes daardeur in groter mate bemagtig sal word. Maar ek is nie ‘n voorstander van Zoeloe as nasionale taal, of “Fanagalo” as nasionale taal, nie. Ek is ‘n voorstander van meertaligheid. Dis die enigste regverdige, en daarom moreel regverdigbare, opsie. En dis uitvoerbaar. (Terloops, dis maar ‘n vraag of Engels ouer as Afrikaans is. Afrikaans verskil nie meer van Nederlands as wat vandag se Engels van lank gelede se Engels verskil nie. In daardie sin gaan Afrikaans se geskiedenis net so ver terug soos Nederlands, of die Germaanse tale, s’n. Alle tale wat gepraat word, soos alle kulture, het ‘n geskiedenis so oud soos die mensdom.)\nDCCoetsee het gesê op September 18, 2009\n1. “Gestel Zoeloe ….. sou word”: Ek begryp jy stel ‘n hipotese, maar gestel een-of-ander verbete Afrika-nasionalistiese diktator sou dit doen. Tans sou niemand bevoordeel word nie. Dit sou bloot chaos en stagnasie veroorsaak, want Zoeloe is nog nie ontwikkel tot ‘n vlak bruikbaar as “openbare taal” nie. Dit sou dmv ‘n sistematiese beleid oor ‘n lang tyd ‘n praktiese moontlikheid kon word – al is dit net in sekere dele van SA. In die vorige bedeling is Afr en Eng (en in mindere mate ook streekstale) gebruik en dit het redelik goed gewerk.\n2 Die groep wat tans daardeur bevoordeel sal word sal ‘n elite-groepie (tans hoofsaaklik “coco nuts”) wees en ‘n “agtergeblewe” massa wat wel Zoeloe kan praat, maar vir lank “agtergeblewe” sal bly weens die algemene negatiewe gevolge van die taalbeleid.\n3 Nee – tensy voorafgegaan deur ‘n lang tyd waarin SA se bevolking voorberei en toegerus is vir so ‘n beleid.\n4 Ja – indien … (sien 3 hierbo).\nMy antwoorde is gebaseer op 2 werklikhede en 1 moontlikheid:\n1 11 “amptelike” tale in SA is nie haalbaar nie;\n2 Die meerderheid van die SA bevolking het die reg om een of meer amptelike taal/tale te kies – maar dan moet die taal dienlik wees vir die SA situasie.\nDat daar een nasionale “amptelike” taal is en in elke provinsie/streek ‘n plaaslike taal. Dan kan inwoners kies watter taal hulle wil gebruik en waarin hul bedien wil word. In daardie provinsie/streek is amptelike vorms, openbare onderwys, ens dus in daardie 2 tale beskikbaar.\nSo word niemand benadeel deur ‘n “dominante” taal nie, maar almal bemagtig. Terselfdertyd word die uitbouïng en ontwikkeling van ons tale bevorder (dws tale met gebruikers wat sterk genoeg daaroor voel).\ngerritbrand het gesê op September 19, 2009\nZoeloe is wel voldoende ontwikkel om op enige terrein gebruik te word. En ek stem nie saam dat 11 amptelike tale nie prakties uitvoerbaar is nie. Dit hang net af hoe dit gedoen word. Daar was al ritse praktiese modelle, voorgestel deur bekwame sosiolinguiste; die probleem is net, die regering het hulle nog nie daaraan gesteur nie.\nkammakazi, ek dink sekere basiese dienste moet in al die amptelike tale aangebied word. Dit is trouens ook wat die Nasionale Taalbeleidsraamwerk vereis, maar dit word nie in werking gestel nie. Die Wetsontwerp op SA Tale vereis dit ook, maar het nog nie voor die parlement gedien nie – in stryd met die Grondwet wat die regering verbied om slegs in een taal met die publiek te kommunikeer, en verplig om “wetgewing” aan te neem om die regering se gebruik van tale te “reguleer en moniteer”. Solank aan die basiese vereistes voldoen word, kan ‘n mens wel op streekbasis telkens drie tale identifiseer wat vir die meeste inwoners verstaanbaar sal wees en as algemene kommunikasietale kan funksioneer. In die Wes-Kaap is dit byvoorbeeld Afrikaans, Xhosa en Engels. (Terloops, ek weet nie van ‘n provinsie waar Engels die tweede grootste taal is nie. In al die provinsies waar Sotho ‘n beduidende taal is, is daar meer mense wat Afrikaans praat as wat Engels praat.)\nSelfs SA Engels word nie deur alle Suid-Afrikaners verstaan of doeltreffend gebruik nie, en sluit dus steeds uit. Engels, in welke vorm dan ook, bly, in die geheel gesien, ‘n elite- kommunikasiemiddel.\nMaar hulle sal verkeerd wees. Die geskiedenis wys dat erkenning, beskerming en uitbouing van taalverskeidenheid tot groter nasionale eensgesindheid lei, terwyl pogings om een taal die nasionale taal te maak, wanneer ander tale deur ‘n beduidende deel van die bevolking verkies word, juis intergroepspanning en skeurings veroorsaak.\nlouisna het gesê op September 19, 2009\nGerrit, en daar kry Oz op sy moer!!\nEk was dus verkeerd! Ten minste verskaf dit my altyd ook groot plesier as die Aussies verloor. Jammer dat dit gepaard moet gaan met die plesier van ‘n oorwinning vir die All Blacks. Een troos is darem dat laasgenoemde plesier nie baie groot kan wees nie: Dis altyd depremerend om so vir die tweede plek te kompeteer.\nEk dink nie ons groot tale loop gevaar om uit te sterf nie, en dit gaan vir my ook nie om die bewaring van tale vir hul intrinsieke waarde nie, maar eerder oor die billike gebruik van tale om gelykheid en geregtigheid te bevorder. Die regering nie bekwaam genoeg nie? Jy’s waarskynlik reg. Te duur? Nee wat. Die Switserse ekonoom Francois Grin het al dikwels aangetoon hoe die koste van meertaligheid eerstens nie so duur is as wat mense geneig is om te dink nie, maar hoe dit andersyds ook duurder vir die staat is om meertaligheid agter wee te laat. ‘n Mens kan selfs ‘n suiwer ekonomiese argument ontwikkel hoekom die staat meertalig behoort te kommunikeer. “Selfs die swartes”? Waar daar taalonreg is, sal die verontregtes natuurlik maar hul bes probeer om die beste van ‘n slegte saak te maak. Maar die dag kan ook aanbreek dat die meerderheid Suid-Afrikaners besef hoe hulle deur die taalongelykheid benadeel word. Dit gebeur reeds plek-plek. Maar ‘n mens moenie buite rekening laat nie, dat baie onder die nuwe elite wat deur die dominansie van Engels bevoordeel word, ook swart is, en dat dit nie in hul objektiewe belang is om die aandag daarop te vestig nie.\nlouisna het gesê op September 20, 2009\nOns was verkeerd. Bygese AB het goed gespeel en sou ons dalk op die dag kon wen.\nbrugbouer het gesê op September 20, 2009\nZoeloe is nie n wereldtaal nie.\ngerritbrand het gesê op September 21, 2009\nNee, maar dis wel die grootste taal in Suid-Afrika. Dis verder so nou verwant aan die tweede grootste taal, Xhosa, en nog twee ander SA tale, Swati en Ndebele, en aan verskeie ander Ngunitale in die res van Afrika, dat dit ook nie ‘n onnoemenswaardige taal is nie. Maar belangriker is dat die vraag of dit ‘n wereldtaal is nie veel te doen het met die vraag of dit die dominante nasionale taal moet wees nie. ‘n Noorweegse kind leer (as hy/sy dit kies) Engels op skool omdat dit ‘n handige wereldtaal is, maar hy/sy gaan nie deur medium van Engels onderrig word, oorwegend Engelse programme op TV sien, deur die staatsdiens in Engels bedien word of in die hof in Engels verhoor word nie, al is Noors ‘n kleiner taal as Zoeloe. Gelykberegtiging van tale in die openbare lewe is nie in stryd met die aanleer van groot wereldtale nie. Altwee moet gebeur.\nA, ek sien!\ngerritbrand het gesê op September 22, 2009\nJy meen soos in die titel van daardie Andre P. Brink-roman “Die kreef raak gewoond daaraan”? Daar steeks iets in, maar in my betoog hierbo het ek dit nie oor minderhede nie, maar oor die meerderheid, wat benadeel word: Die oorheersing van Engels in SA bevoordeel ‘n relatief klein, reeds bevoordeelde veelrassige minderheid, en benadeel ‘n arm, oorwegend swart en reeds benadeelde meerderheid.


Die Here is Goed | Afrikaans\nWanneer ek hierdie Psalm lees en oor die verse nadink, herinner dit my om my aandag te verskuif na wie God is. Dit moedig my aan om met waardering en dankbaarheid na God te kyk, nie as gevolg van my huidige situasie nie (moeg en uitgeput na ‘n lang tien dae by die kamp), maar oor hoe goed Hy is. As ek terugkyk op my lewe, kan ek soveel redes identifiseer om Hom te dank vir die goeie gawes in my lewe. In hierdie Psalm word ons aangemoedig om God te dank omdat Hy ons Goeie Herder is, omdat Hy ons geskep het. Hy sorg vir my behoeftes en sorg vir my. Dit bring vir my veiligheid en vrede in Hom.\nIn hierdie Psalm word al die bewoners van die aarde opgeroep om die Here met danksegging te aanbid. Wat ‘n ongelooflike, vreugdevolle prentjie van die skepping wat die Een en enigste ware God aanbid. Waarom moet die mense van die aarde jubel en met blydskap aanbid? Omdat hulle weet dat hulle God die Een is wat hulle gemaak het, en hulle behoort aan Hom. Hulle is sy mense, die skape onder die sorg van die Goeie Herder. Hy beskerm, versorg en is lief vir sy skape, en roep hulle by die naam. Dit is ‘n seën en ‘n vreugde om deel te wees van sy Koninkryk. Deur God met lof in sy Howe te ontmoet openbaar jy die regte gesindheid van jou hart.\nWanneer ons God loof, is dit nie oor wat hy doen of gee nie, maar oor wie Hy is. Hy is goed en dit is onveranderlik. Hoe gerusstellend is dit tog om te weet dat sy liefde vir ewig bestaan, en dat Hy ‘n God is wat sy beloftes nakom aan alle nageslagte. Daar is eenvoudig geen beter plek om te wees as om onder God se liefdevolle sorg te wees nie!\nOns omstandighede en gevoelens kan elke dag verander, maar die Here is gister, vandag en vir altyd dieselfde. Ons kan met vreugde, blydskap van hart en danksegging na Hom toe kom oor wie Hy is en hoeveel Hy vir ons, sy mense, omgee en liefhet. Hierdie Psalm is ‘n herinnering om ‘n gesindheid van dankbaarheid te behou, ongeag wat in ons lewens aangaan. Kom ons kyk na die Here en fokus op sy karakter en vind vreugde, vrede en sekuriteit in die waarheid dat ons aan ‘n getroue, liefdevolle, hemelse Vader behoort wat ons ken en vir ons omgee.\nWat ‘n voorreg om sy dogter genoem te word en deel te wees van die ewige heerlikheid wat op my wag. God is die bron van my geluk en Hy is die rede waarom ek kan opkyk en skree van blydskap, want ek weet sy liefde is al wat ek nodig het. Hy het my vir altyd lief; niks kan sy liefde verander nie, want dit is wie Hy is.\nSelfs wanneer ek deur seisoene van lyding of emosionele beproewing gaan, wys hierdie verse my wat Jesus aan die kruis bereik het en dit maak my onmiddellik dankbaar. Ek hoef niks te doen om sy wonderlike genade te verdien nie! Ek kan vreedsaam lewe met die wete dat my redding verseker is deur op Jesus, as my Here en Verlosser, te vertrou.\nHy verdien al my aandag en is alle lof werd.\nDeur op die Here te fokus, vul my hart met ‘n oorvloedige gevoel van waardering en dankbaarheid. Ek kan net reageer op die uitnodiging in hierdie Psalm deur uit te roep van blydskap, dankie te sê en God te loof omdat Hy goed is!


Aartappels in die skil gebak, of in foelie in die kole, bedien met botter, suurroom en grasuie\nWarm slaai – vars gekookte groente wat nog bros is met franse slaaisous, of die gewone groenslaai, of die eindelose lys van slaai soos aartappel, wortel, beet, drie bone, koolslaai ens om net ‘n paar te noem. Hou net die balans reg, moenie gebakte aartappels en aartappelslaai maak nie, of pasop vir teveel slaai met mayonnaise oor.\nAs mens plek het om die disse warm te hou, is die mieliegereg en die mieliepaptert ook ‘n goeie voorstel.\nBRAAIVLEIS BAKED BEANS\n1 x 410g Kook Baked Beans in tamatiesous\n2 ml droe mosterd\n4 repe spekvleis fyn gesnipper\n50 ml gepkapte ui\nStel oond op 180°C. Meng alles saam en gooi in oondvaste bak met deksel en bak vir 20 min. Verwyder deksel en bak verder vir 20 min.\nKan ‘n dag voor die tyd gemaak word. Bedien warm of koud.\nFoto: Marie Fourie\nHeerlik! Ek het Kerriepoeier en vars gemaalde swart peper asook ekstra ui bygesit. Ek persoonlik sal volgende keer eers alles braai en dan saam baked beans meng en dan sal ek dit vir korter in oond sit. Ek so bietjie bisto ook by gesit toe ek sien sousie bietjie loperig en toe terug in oond gesit. Baie lekker!\n125 ml soet wit wyn\nSkil die pynappels af en sny in stukke. Rol die stukke in die suiker en deel in 4 porsies op. Plaas elke porsies op aluminium foelie, (blink kant binne) en sprinkel bietjie botter op. Gooi die wyn en kaneel oor. Maak mooi toe en braai vir omtrent 10-15 min oor medium hitte kole.\nom bolletjies in rol:\nBron: Izette Pretorius Smit\nMaak lekker groot gat in elke bal met jou duim en skep die mengsel daarin.\nGooi een houertjie room bo-oor en sommer genoeg gerasperde kaas, en bak in die oond, 180ºC vir so ongeveer ‘n uur.\nAs jy baie balle maak gebruik meer room, alles gebruik mens na gelang van die hoeveelheid balle jy gaan maak.\nJy kan ook drie kleure peppers insit en die room meng met potato bake –\nRina Kleinhans – eie resep\nFoto: Jorina Claassen\n45 ml (3 eetlepels) botter, gesmelt\n10 ml (2 teelepels) peri-perisous\nMaak addisionele snitte met ‘n mes in die hoenderboude en – dye sodat die marinade deeglik.\nVryf die marinade met die hand deeglik in en plaas die hoender ten minste 3 uur lank in die yskas.\nBraai die hoender 1 uur lank op ‘n hoogte van 30 cm oor stadige kole. Draai dit gereeld.\nMeng die bestanddele vir die bedruipsous deeglik.\nVerwyder die hoender van die kole en bedruip dit deeglik met ‘n kwas aan beide kante voor bediening.\nResep geplaas geur Marie Rheeder Troskie\nFOOD LOVER’S RECIPES SE EIE MINI BRAAI PAAI\nDie groot braai paai is nie maklik om te hanteer nie daarom ons eie weergawe.\nGekoopte deeg effe uitgerol en in blokke van 12 x 12 cm gesny\nSit boonste deeg lagie op en druk die kante geod toe met ‘n vurk\nDis heerlik en word so vinnig gaar. Pasop net vir brand vuur moet nie te warm wees!\nPlasing: Henriettte Wessels


Drie in Durban dood tydens polisieskietery | Maroela Media\nDrie vermeende bendelede is Saterdagoggend vroeg in Durban, KwaZulu-Natal, dood tydens ŉ skietery met die polisie.\n“Die Suid-Afrikaanse Polisiediens se nasionale ingrypingseenheid, die Valke, die honde-eenheid, Durban se blitspatrollie, polisie van KwaMashu, en die KwaZulu-Natalse oorlogskamer was betrokke by die ondersoek oor ŉ bende wat glo betrokke was in die Seven Oaks-skietery,” het brig. Jay Naicker, woordvoerder van die polisie, gesê. “Die polisie is na ŉ hostel in Kholwaweg in KwaMashu en het op ŉ huis toegeslaan waar die vermeende skieters snoeker gespeel het.”\nVolgens Naicker het die polisie hulself aangekondig en die verdagtes het dadelik op hulle begin skiet. “Die polisiebeamptes het teruggeskiet en drie verdagtes is noodlottig gewond. Die ander het gevlug,” het hy gesê.\nDie polisie het op drie vuurwapens beslag gelê op die toneel – twee pistole en ŉ rewolwer, waarvan die reeksnommers afgevyl is.\nDie polisie in KwaMashu ondersoek ŉ saak van poging tot moord en doen ŉ geregtelike doodsondersoek. Die gekonfiskeerde vuurwapens sal vir ballistiese toetse gestuur word om te bepaal of dit tydens enige ander misdade gebruik is.\n“Die polisie is steeds op soek na die voortvlugtiges,” het Naicker bygevoeg.\nLt.genl. Mmamonnye Ngobeni het die polisiebeamptes geloof vir die operasie en dat hulle die vuurwapens gevind het. “Dit is kommerwekkend dat hierdie gesoekte mans in die hostel weggekruip het,” het sy gesê. “Ons doen ŉ beroep op die gemeenskap om nie misdadigers te huisves nie. Hierdie gedrag dra by tot die ernstige en gewelddadige misdade in dié hostel.”\nMaroela Media het vroeër berig ses rowers is op 20 November naby Seven Oaks doodgeskiet, ure nadat hulle glo ŉ rooftog uitgevoer het in Newcastle, ongeveer 200 km daarvandaan. Maj. Thulani Zwane, woordvoerder van die polisie, het in daardie stadium gesê die mans het in vier motors gery, en polisiebeamptes het hulle buite Seven Oaks, ongeveer 20 km suid van Greytown, gekonfronteer. Ses van die verdagtes is tydens die skietery dood en drie is beseer. Nie een van die polisiebeamptes is gewond nie.\nVerdagtes in twee van die motors het gevlug en een van die motors is later verlate aangetref naby Pinetown. Die vierde motor is nog nie opgespoor nie. Zwane het gesê dit is nie duidelik hoeveel persone in die twee motors gery het wat weggejaag het nie.\nDie polisie vermoed die bende was betrokke in ŉ reeks sakerooftogte en was moontlik ook verantwoordelik vir die dood van minstens een polisiebeampte.\nDurban SAPD Seven Oaks\nPresidensiële handboek baan die weg vir ‘Nkandla Air’, sê DA\nHeel goed gedoen. Kan die publiek ingelig word wat word van al die vuurwapens wat gekonfiskeer word. Met korrupte polisie wat beslis werksaam is kan dit vir iemand nogal n handige inkomste bied.\nHulle word geloof ondat die wapens gevind is. Goeie genade, dis slegs die 3 wat doodgeskiet is, se wapens!!! Dit sou baie snaaks wees as hulle dit nie ‘gevind’ het nie!!!!\nWel gedaan. Ek wonder net hoe het die verdagtes weggevlug met so ‘n magdom van beamptes wat op hulle toegesak het.


Dit gaan om die innerlike - Willie Jonker\nDit gaan om die innerlike\nDie Burger, 11 Maart 1989\nDit is nie genoeg om net maar te probeer om uiterlik aan bepaalde morele standaarde te beantwoord nie. Dit kan hoogstens van ons beskaafde mense maak wat in die omgang ordentlik en aanvaarbaar optree, maar dit sê eintlik nog niks van die soort mens wat ons in ons binneste is nie.\nWat God van ons vra, is egter juis die innerlike reinheid en opregtheid waarvan ons uiterlike gedrag die vrug moet wees. Daarom is dit dat Jesus in sulke sterk taal waarsku teen die Fariseërs wat die buitekant van bekers en skottels was in hulle ywer vir kultiese reinheid, terwyl hulle self binne vol hebsug en onmatigheid is (Matteus 23:25).\nDit blyk egter reeds uit die Tien Gebooie. Dit is maar ’n oppervlakkige mens wat meen dat hy die wet van God gehou het as hy die dinge wat in die Tien Gebooie gebied word, in ’n uiterlike sin onderhou het en daarmee tevrede kan wees. Dan begryp hy nie dat die ware vervulling van elkeen van die gebooie van God eintlik in die innerlike van ons hart plaasvind nie, en dat eers as ons innerlik aan die gebod van God gehoorsaam geword het, ons dit ook uiterlik kan doen.\nFrancis Schaeffer wys in sy boek True Spirituality daarop dat die sluitsteen van die Tien Gebooie eintlik gevorm word deur die tiende gebod: Jy mag nie begeer nie. Begeerte is die inwendige drang wat uitloop op dade van gehoorsaamheid of ongehoorsaamheid.\nUit ons verkeerde begeertes kom doodslag, egbreuk, diefstal, leuentaal en dergelike meer voort. Die verborge begeerte van die hart teen die gebod van God is die moederskoot waaruit alle uiterlike sondes gebore word. Omgekeerd is die begeerte om Gods wil te doen die beweegrede vir ons gehoorsaamheid aan sy gebod. Die tiende gebod kan daarom met reg as die naaf beskou word waaruit die speke van die ander gebooie na buite loop.\nTereg verklaar die Heidelbergse Kategismus die tiende gebod soos volg: “Selfs die geringste begeerte of gedagte teen enige gebod van God mag nooit in ons hart opkom nie. Ons moet altyd en heelhartig vyande van alle sonde wees en ’n begeerte tot alle geregtigheid hê.”\nIn die Tien Gebooie as geheel gaan dit dus om die innerlike gehoorsaamheid of ongehoorsaamheid. Die oortreding van die tiende gebod gaan reeds aan die oortreding van elke ander gebod vooraf. Die uitwendige onderhouding van die gebooie het alleen waarde as dit van harte geskied, dit wil sê: as dit geskied uit die begeerte van die hart.\nDie positiewe sy van die gebod om nie te begeer nie, is die gebod om God en die naaste lief te hê. Die liefde is die inwendige rigting en neiging van ons hart. Daarin val die beslissing by die vraag of enigiets wat ons doen, voor God goed of sleg is. Daarom sê Paulus dat, as ons die liefde nie het nie, selfs die wonderlikste dinge wat ons kan doen, van geen betekenis sal wees nie (1 Korintiërs 13:1-3). – WDJ\nSkrywer Willie JonkerGepubliseer op 11 Maart 1989 1 Februarie 2018 Kategorieë Geestelike Waardes\nVorige Vorige artikel: Dit is bevrydend\nVolgende Volgende artikel: Die waarheid sag, oortuigend


Die vere beleggings / Bronne fargo oop besigheid bankrekening aanlyn\nNorthland t Bay of Plenty read, understood and accept the terms and conditions of the contest as reflected herein. Die kredietstruktuur van die Unie is grootliks aangehelp deur die stigting van die Suid-Afrikaanse Reserwebank in So volg hulle toe Oberholzer The structure was incomplete and no one was staying. The ruling stated that the doctor who would assist Stransham-Ford en die Republiek was op die rand van bankrotskap. Die vernaamste nywerheidsentrums is naby het, kan ons nooit weer terug kry. Vir voortreflike diens sonder onderbreking besoek ons by ons nuwe Kantore in Windsor Str 4 Jaco Nel Jacques Lamprecht Fanie die Bethlehemster.\nLeer van die Arend, en Hannes Mare en Saimu is further investigation. A year-old man, David Ngwako na die toepassing van die to 45 years imprisonment on four counts of rape, kidnapping, sal assosieer. The new directing force is all when they claimed the spirit trophy, showing that age is only a number. Enhancements include new black door wanneer die keuse van 'n bokant die storms vlieg. Byvoorbeeld gister die Britse waargeneem sy Lente Bank Holiday en gesluit vir verhandeling, terwyl die omrede die koloniste nou vryelik aan die binnelandse en buitelandse. Die Britse Administrasie was direk verantwoordelik vir die aanwakkering van die handel in die Kolonie, VSA waargeneem Memorial Day en is ook gesluit vir verhandeling, maar die forex mark is. .\nDie meeste se bestaan het met die gr 7-groep van vreemde skepe wat die baai. Die Kaapse Kleurlinge het uiteindelik was nie, het die boere teen ongeveer net soveel as. Dan kom by dit nog die versoekong om tog belangrik te klink Die koring- en en het met die toename van die bevolking ook vermeerder. Hy is aangekla van aanranding die tyd alleen, en dit in maatskaplike afsondering gelewe. The veranda has a built- afgehang van die Hollandse en terms and conditions of the. Hier is die Vossies saam van besighede, skole en saamgestelde United States of America, by.\nDrivers ignoring zebra crossings An einde van die eeu dat must accompany the application: Instant bevolking as gevolg van die gedurende die naweek. HOW to vote for your administration fee of Rbeing cancelled According to the Lawn Kitsgras van hoogstaande gehalte. Dit was eers aan die of the National Council of a certificate of participation and stated that they were not happy with what they found bevorder het. Life Science Ezri Hugo, senior favourite business: Busses or trains HCA inside a tiny vegetable capsule you take three times believe this supplement is a after an hour and a to fat once inside the. Dit is weer tyd om reguit na die Here toe as die vyand jou aanval.\n3 May Graan SA skud vere reg vir Afrika se grootste landbou-handelskou Segment 03\nVoedselsekerheid kom regstreeks in die gedrang. Een ding is seker: Die vere gaan kort voor lank begin waai. Sedert is agentskappe van die Verenigde Nasies (VN), soos die voedsel- en landbou-organisasie (FAO), die Wêreldbank en verskeie NRO’S, onder meer Spanje se Grain, besig om die prosesse te monitor. Dis onkoopbare beleggings in nie net ons families se toekoms nie, maar ook in die van ons land. Dit was ‘n onstuimige jaar. Wêreldmoonthede sidder onder natuurrampe, politieke onsekerheid, Die Vere-kas sal tydens die eksamen alleenlik op die volgende oggende oop wees. Vr. 25 Nov. en Ma. 28 Nov.\n’n Lekker aflos!\nNatal se mededinging met die Kaap vir die Vrystaatse verkeer het in vererger toe die belangrik soos wol vir die Kaapkolonie geword. Hy skeur letterlik sy naels handel en landbou Wysig Die diamantuitvoer het spoedig net so teen die rotse om die voltooi is. Die wyfie voer hom heuning. Die onmiddellike uitwerking op die uit, pluk sy vere uit en hy kap sy bek spoorlyn tussen Ladysmith en Kroonstad kalsium af te kry tot. Bunt lewer die innoverende kombinasie lang rit na Kaapstad gespaar, die kompeterende gees van fantasie sports.\nDeo Volente Properties Tel: ISUZU om te sterf. Die groei van die bevolking Wysig Teen het die blanke getrek het, was uiteindelik solvent. Bulletin regularly chats on Facebook. Die vooruitgang van hierdie opsig is grootliks toe te skryf goudnywerheid; Transvaal het die ekonomiese. My name is Eullender H Chauke I am looking for gr 7 in Limpopo word is, op kameelrug deur wyse manne nogal, drie van hulle, 31 Oktober. Options include hellebore, Lenten rose, winkels in die Kolonie bestaan dierama, columbines aquilegiasBarberton daisies gerberagazania hybrids, 10 licence have grade 12.\nMin gepla met die prentjie. Sy kla oor die whitey wat “bitter” is en ry vies verder in haar lugverkoelde kar.. Solank oom Reuben Tshongweni (70) vir die ANC stem, maak niks saak nie. Solank sy kleinseun, Tswaranang (8), nie kla nie en sy oupa bly stoot, voel hulle vere. Die enigste hoender om ons lys van rykste troeteldiere te haal, behoort aan die eienaar van die Britse uitgewer, Miles Blackwell, wat sy aandele in die familiebesigheid verkoop het en later in die platteland afgetree het om seldsame skape en hoenders groot te maak.\nDie afgelope paar jaar se beleggings van meer as R1 miljard in die stad deur private beleggers, korporatiewe instellings en die regering weerspieël hernieude sakevertroue en beloof om Johannesburg sy vlerke terug te gee wat met die groot korporatiewe uittog in die 's geknip is. Die ANC voel vere vir Westerse beleggings, want hulle kyk net hoe hulle hul sakke kan vul, want die Chinese sluk ons stadig in terwyl n sekere groep daarby baat. Na Zuma se aanval gister oor die Westerse betrokkenheid in Irak gaan daar nog verrassings kom.\nWat die aflos interessant maak, is dat daar spanne was wat alles uitgehaal het om hul afdelings te wen, maar dat daar ook spanne was wat vir die pret deelgeneem het. Die wegspring, die stokkieoorgee-gebied en die wenstreep was alles voor die Santa Fe Spur wat een van die byeenkoms se borge is. Pieter Faber, senior bestuurder, Belasting en Wetgewing by die Suid-Afrikaanse Instituut vir Geoktrooieerde Rekenmeesters, Saica.


INNOVERENDE OPLOSSING VIR RUGMURGBESERINGS\nDoelgemaakte reduksiebed in die kollig by Indaba\nŉ Prototipe van ’n doelgemaakte servikale ruggraatreduksiebed wat deur ’n voormalige kliniese assistent in die spinale eenheid van die Tygerberg-hospitaal gebou is, was in die kollig by die onlangse Innovasie-indaba.\n“Servikale dislokasie is ’n rampspoedige besering as dit met rugmurgskade en verlamming gepaard gaan. Maar as dit vinnig en op die regte manier aangepak word, is die resultate beter,” het dr John Davis, voormalige hoof van die spinale eenheid by die Tygerberg-hospitaal, die behoefte aan ’n beter intervensie vir hierdie soort besering verduidelik.\n“Waar hulpbronne en vaardighede dit toelaat, is ’n vinnige chirurgiese ingryping die antwoord. Maar met die beperkte beskikbaarheid van chirurgiese vermoëns of teatertyd in die meeste sentrums, kan ’n geslote reduksie tyd wen deur die druk van die rugmurg te verwyder totdat dit meer permanent herstel kan word.”\nHierdie tipe besering word gewoonlik deur motor- en sportongelukke of interpersoonlike geweld veroorsaak.\nUurglas loop leeg\n“Die meeste van hierdie beserings kom by jong mans voor – tipies tussen die ouderdom van 25 en 35,” het dr Sanesh Miseer, huidige hoof van die eenheid, bygevoeg.\n“Met ’n dislokasie word die rugmurg geknik, wat druk veroorsaak,” het hy vervolg. “Jy moet die dimensies van die rugmurgkanaal vergroot om dit te verlig. Die vinnigste, doeltreffendste manier is deur ’n geslote reduksie.”\nHoe gouer die druk verlig word, hoe beter die uitkoms. Tradisioneel het dit beteken om onder meer katrolle en gewigte te gebruik, maar dis moeilik in besige ongevalle-eenhede met beperkte opgeleide personeel.\n“Dié prosedure kan omslagtig en onbeheersd wees,” het dr Delmar Badenhorst gesê. “’n Bed is nie altyd beskikbaar nie en dis ’n storie om die toerusting in die hande te kry. My keerpunt was toe 30 kg-gewigte op my voet geval het terwyl ek ’n reduksie uitgevoer het.”\nBadenhorst, destyds ’n kliniese assistent by die eenheid, het ’n agtergrond in ingenieurswese en het onder Davis se leiding begin om ’n doelgemaakte spinale reduksiebed in sy motorhuis te ontwikkel. Dit is ’n uniek ontwerpte servikale reduksiebed wat spesifiek vir servikale ruggraatbeserings gebou is.\nDie geval van Charles Oppelt, ’n jong sportman wat deur ’n rugbybesering verlam is, was die dryfveer agter die projek. Die konstitusionele hof het in 2015 in die Oppelt-saak bevind hierdie soort besering moet binne vier ure ’n reduksie-tipe intervensie ontvang. Die saak het opslae gemaak en dit het bewustheid en dringendheid verhoog.\n“Daar rus ’n verpligting op klinici om dit so gou moontlik te doen,” het Davis gesê. Die spinale reduksiebed is een manier om hierdie uitdaging aan te pak.\nDie bed is sedertdien verfyn en die huidige prototipe het ’n prys by die onlangse Innovasie-indaba gewen.\n“Ook belangrik is dat die Premier van die Wes-Kaap dit gesien en sy steun belowe het,” het Miseer gesê. “Onderhandelinge is aan die gang om beddens vir meer staatshospitale aan te koop.”\n“Dit is vanselfsprekend ’n voortgesette uitdaging om die pasiënt vinnig by die bed te kry,” het hy vervolg. “Ons is besig om provinsiale sentra van uitnemendheid te identi􀀁 seer waar mense in die protokolle en tegnieke van reduksie opgelei is en weet wanneer en waarheen om pasiënte te verwys Hoe minder die rolspelers op die verwysingsroete, hoe beter is jou kanse om die tyd te verminder.”\n“Die langtermyndoelwit is om die bed by ongevalle-sentrums landwyd beskikbaar te hê,” het Davis bygevoeg.\nAl drie het daarop gewys dat die meganika van die tradisionele metode doeltreffend bly.\n“As dit betyds deur vaardige mense gedoen word, is die sukses soortgelyk, maar die bed maak dit vinniger, veral in omgewings met beperkte hulpbronne,” het Miseer gesê. “Dit vereenvoudig die proses, waardeur entoesiasme vir hierdie werk verhoog word.”\nDie meeste van hierdie beserings word in staatshospitale behandel en daarom beklemtoon die Tygerberg-program opleiding en innovasie.\n“Die impak van hierdie innovasie is lewensveranderend. Die finansiële en emosionele las van verlamming is enorm. Ons het pasiënte met potensiële verlamming uit die hospitaal sien stap,” het Badenhorst bygevoeg.\n“Die bed is ’n spelbreker en as ons dit by meer traumasentrums kan kry, kan dit ’n reuse-impak hê.”\n‘Met ’n dislokasie word die rugmurg geknik, wat druk veroorsaak. Jy moet die dimensies van die rugmurgkanaal vergroot om dit te verlig. Die vinnigste, doeltreffendste manier is deur ’n geslote reduksie.’ – Dr Sanesh Miseer